Pirkimo sąlygų
 15 priedas

PAGALBINIO ŪKIO PASTATO, VYTAUTO G. 58, KAZLŲ RŪDOJE, REKONSTRAVIMO Į LOPŠELĮ-DARŽELĮ (MOKSLO PASKIRTIES PASTATĄ) DARBŲ SUTARTIES PROJEKTAS
2025  m.   __________________ d. Nr. _______
(Vieta)

Kazlų Rūdos savivaldybės administracija, juridinio asmens kodas 188777932, kurios buveinė įregistruota adresu Atgimimo g. 12, 69413 Kazlų Rūda (toliau – Užsakovas), kuriai (-iam) atstovauja (pareigos, vardas, pavardė), veikiantis (-i) pagal (dokumentas, kurio pagrindu veikia asmuo), ir 
(Rangovas), juridinio asmens kodas (nurodomas kodas), kurios buveinė įregistruota adresu (nurodomas adresas) (toliau – Rangovas), kuriam atstovauja (pareigos, vardas, pavardė), veikiantis (-i) pagal (dokumentas, kurio pagrindu veikia asmuo), 
toliau kartu vadinami Šalimis, o kiekvienas atskirai – Šalimi, sudarė šią sutartį (toliau – Sutartis):

1. SĄVOKOS
1.1. Darbai ir su darbais susijusios paslaugos (toliau darbai) – visi darbai, nustatyti Techninio projekto sprendiniuose, išvardinti įkainuotų veiklų sąraše ir kiti darbai bei kitos būtinos Sutarčiai atlikti paslaugos (jeigu yra), kuriuos pagal Sutartį privalo atlikti Rangovas nustatytais terminais ir sąlygomis.
1.2. Darbų ir su Darbais susijusių paslaugų atlikimo terminas – laikas, skaičiuojamas dienomis nuo Darbų pradžios iki Darbų perdavimo Užsakovui, atlikus baigiamuosius bandymus (jeigu taikoma), kurių rezultatai yra teigiami, ir pasirašius Darbų perdavimo-priėmimo aktą.
1.3. Darbų perdavimo-priėmimo aktas – dokumentas, patvirtinantis, kad Rangovas perdavė, o Užsakovas priėmė Darbus, pasirašomas vadovaujantis Sutarties sąlygų 8.2 papunkčiu, prieš surašant baigto statyti (rekonstruoti) statinio Statybos užbaigimo aktą.
1.4. Darbų pradžia – Darbų pradžia laikoma statybvietės perdavimo-priėmimo akto pasirašymo data. Rangovas iki Darbų atlikimo termino pabaigos privalo atlikti visus darbus.
1.5. Statybos darbų pradžia – Statybos darbų pradžia yra laikoma diena (įrašyta į statybos darbų žurnalą), kai Rangovas, po statybvietės priėmimo iš Užsakovo (Statybvietės perdavimo-priėmimo akto pasirašymo, ne vėliau kaip per 10 kalendorinių dienų nuo darbo projekto patvirtinimo), pradėjo vykdyti Darbus bei gavo visus reikalingus, Užsakovui pagal Lietuvos Respublikos teisės aktus priklausančius pateikti, dokumentus.
1.6. Išlaidos – visos pagrįstai Statybvietėje ar už jos ribų patirtos Rangovo tiesioginės ir netiesioginės išlaidos, susijusios su Sutartyje numatytais Darbais. Į išlaidas negali būti įskaičiuojamos negautos pajamos.
1.7. Įranga – prietaisai ir mechanizmai sudarantys Darbus ar jų dalį.
1.8. Medžiagos – visa tai, kas turi sudaryti Darbus ar jų dalį (išskyrus Įrangą).
1.9. Pakeitimas – Techninio projekto sprendinių, apibūdinančių Darbus, keitimas, Užsakovo nurodytas padaryti pagal 10 skyrių. Techninio projekto pakeitimai turi būti įforminami vadovaujantis Lietuvos Respublikos statybos techninio reglamento STR 1.04.04:2017 „Statinio projektavimas, projekto ekspertizė“ reikalavimais.
1.10.  Pradinė sutarties vertė –sutartyje nurodyta sutarties vertė, apskaičiuota Metodikoje nustatyta tvarka. Sutartyje nurodant pradinės sutarties vertę, į ją neįtraukiama ta vertė, kuri gali atsirasti dėl pirkimo dokumentuose ir sutartyje numatytų pasirinkimo galimybių (sutarties termino, perkamų kiekių, apimties, objekto pakeitimų ir pan.) Pirkimo vykdytojas pradinės sutarties vertę nurodo sudaromoje sutartyje. Sutarties vertė nekinta per visą sutarties vykdymo laikotarpį, išskyrus kai sutarties vertė peržiūrima pagal joje nurodytas kainų peržiūros sąlygas. 
1.11. Projektas rengiamas vadovaujantis STR 1.04.04:2017 „Statinio projektavimas, projekto ekspertizė“ (toliau – Projektas)
1.11.1. statinio techninis projektas (toliau – Techninis projektas) – Užsakovo parinkto projektuotojo parengtas Techninis  projektas;
1.11.2. statinio darbo projektas (toliau – Darbo projektas) - Rangovo parengtas Darbo projektas pagal Užsakovo pateiktą Techninį projektą ir Techninę specifikaciją.
1.12. Rangovo pasiūlymas – Rangovo užpildyti ir viešojo darbų pirkimo metu pateikti dokumentai, kuriais siūloma Užsakovui atlikti darbus pagal Užsakovo nustatytas viešojo darbų pirkimo sąlygas.
1.13. Statinio statybos techninės priežiūros vadovas – asmuo, kurį Užsakovas skiria organizuoti statinio statybos techninę priežiūrą, kurios tikslas – kontroliuoti, ar statinys statomas pagal Projektą, ar statybos metu laikomasi Sutarties sąlygų, statybą reglamentuojančių teisės aktų, normatyvinių statybos techninių dokumentų, normatyvinių statinio saugos ir paskirties dokumentų reikalavimų.
1.14. Statinio projekto vykdymo priežiūros vadovas – architektas, statybos inžinierius, vadovaujantis Techninio projekto dalių vykdymo priežiūros vadovams ir prižiūrintis Techninio projekto sprendinių įgyvendinimą Darbų vykdymo metu.
1.15. Statybos užbaigimas – statyba laikoma užbaigta šiais atvejais:
1.15.1. atlikus visus statybos darbus ir išdavus statybos užbaigimo aktą (kai jis privalomas);
1.15.2. atlikus visus statybos darbus, aplinkos ministro nustatyta tvarka surašius deklaraciją apie statybos užbaigimą (kai ji privaloma) ir statinio projekto (jo dalies) ekspertizės rangovui arba statinio (jo dalies) ekspertizės rangovui patvirtinus deklaraciją apie statybos užbaigimą ir ją įregistravus Lietuvos Respublikos statybos leidimų ir statybos valstybinės priežiūros informacinėje sistemoje „Infostatyba“;
1.15.3. atlikus visus statybos darbus, statytojo (užsakovo) ar jo teises ir pareigas perėmusio asmens pageidavimu aplinkos ministro nustatyta tvarka surašius deklaraciją apie statybos užbaigimą (kai deklaracija ir statybos užbaigimo aktas neprivalomi) ir ją įregistravus Lietuvos Respublikos statybos leidimų ir statybos valstybinės priežiūros informacinėje sistemoje „Infostatyba.
1.16. Statybos užbaigimo terminas – momentas, kai užbaigiami visi Sutartyje numatyti Darbai, ištaisyti visi Darbų rezultato trūkumai, defektai, pateikta visa reikalinga dokumentacija, pasirašytas galutinis Darbų priėmimo-perdavimo aktas ir gauta kompetentingos (-ų) institucijos (-ų) teigiama išvada / aktas / pažyma apie statybos užbaigimo procedūrų įvykdymą.
1.17. Statybvietė – statinio statybos darbų vieta (teritorija, kurios ribos nustatomos statinio projekte atsižvelgiant į vykdomus statybos darbus, kuri gali sutapti ar nesutapti su statybos sklypo ribomis). Darbų vykdymo vieta ar vietos, į kurias turi būti pristatoma Įranga bei Medžiagos, ir kurios ribos apibrėžiamos perduodant Rangovui Statybvietę ir jos valdymo teisę vadovaujantis Sutarties sąlygų 4.1 papunkčiu.
1.18. Subrangovas – asmuo Rangovo pasiūlyme ir Sutartyje įvardintas kaip Subrangovas.
1.19. Sutarties galiojimas –Sutartis įsigalioja, kai sutarties šalys pasirašo sutartį ir tiekėjas per 10 darbo dienų pateikia sutarties įvykdymo užtikrinimo dokumentą, rangovo deklaraciją dėl atitikties reikšmingos žalos nedarymo horizontaliajam principui pagal Sutarties 10 priedo reikalavimus, taip pat pateikia Perkančiajai organizacijai ir Statinio statybos techninės priežiūros vadovui siūlomą kiekvienos įkainotų veiklų sąraše esančios bendrosios sumos išskaidymą pagal darbų kiekių žiniaraščius su atskirų darbų įkainiais, ir galioja 9 mėnesius (su galimybe pratęsti 1 (vieną) kartą iki 3 (trijų) mėnesių laikotarpio, raštišku abiejų šalių susitarimu, kuris bus neatskiriama Sutarties dalis. Tiekėjas turi teisę užbaigti darbus ankščiau nustatyto termino), arba iki visiško Sutartyje numatytų įsipareigojimų įvykdymo, arba iki Sutarties nutraukimo. Sutarties galiojimo pasibaigimas neatleidžia šalių nuo visiško Sutartimi prisiimtų įsipareigojimų vykdymo.
1.20. Sutarties kaina – Sutarties 9.1 papunktyje nustatyta suma, kuri turi būti sumokėta Rangovui už tinkamai atliktus Darbus pagal Sutartį.
1.21. Techninio projekto klaida – Techninio projekto (visų jo atskirų dalių ir dokumentų) sprendiniai (sprendinių visuma), kurių negalima įgyvendinti 
1.21.1. atsižvelgiant į normatyvinių statybos techninių dokumentų ir normatyvinių statinio saugos ir paskirties dokumentų nuostatas ir (arba) 
1.21.2. nepažeidus kurio nors iš jų, kai abejojama dėl Sutarties sąlygų, tačiau įvertinus statybos techniniame reglamente STR 1.04.04:2017 „Statinio projektavimas, projekto ekspertizė“ nustatytą dokumentų viršenybę dėl Techninio projekto dokumentų neatitikimų ar prieštaravimų.
1.22. Veiklų sąrašas – Darbų grupių (etapų) žiniaraštis, užpildytas Rangovo siūlomomis Darbų kainomis. Veiklų sąrašas nurodo pagrindines Darbų, kurių apimtis apibrėžta Techniniame projekte (jo techninėse specifikacijose, aiškinamuosiuose raštuose, brėžiniuose), veiklas ir joms priskirtinas sumas.
[bookmark: _Hlk157601901]1.23. Kalendorinis Darbų grafikas – Veiklų sąrašo pagrindu parengtas dokumentas pagal šios Sutarties 6.2 punktą
1.24. Rangovo pasiūlymo kainą (Veiklų sąrašą) detalizuojantys sąmatiniai skaičiavimai (toliau - Lokalinės sąmatos) – detalios sąmatos su pagrindinėmis techninėmis siūlomų darbų charakteristikomis ir darbų įkainiais, išlaidų apskaičiavimas, kuriomis rangovas detalizuoja veiklų sąrašą, kurie bus taikomi nustatant atsisakomų darbų ar papildomų darbų vertes, jeigu tokių atsirastų sutarties įgyvendinimo metu. turi būti pateiktos ne vėliau kaip per 10 kalendorinių dienų nuo Darbo projekto patvirtinimo dienos.


2. SUTARTIES DALYKAS
2.1. Šia Sutartimi Rangovas įsipareigoja Sutartyje nustatytomis sąlygomis, savo rizika, priemonėmis ir medžiagomis atlikti ir perduoti šiuos Darbus ir su darbais susijusias paslaugas:
2.1.1. Pagalbinio ūkio pastato, Vytauto g. 58, Kazlų Rūdoje, rekonstravimo į lopšelį-darželį (mokslo paskirties pastatą) darbų statybos darbo projekto parengimas;
2.1.2. Interjero projekto parengimas;
2.1.3. Informacinio stendo ir nuolatinio aiškinamojo stendo įrengimas pagal LR Statybos įstatymo ir Europos parlamento ir Tarybos reglamento (ES) Nr. 1303/2013 nuostatas;
2.1.4. Požeminių inžinerinių tinklų kontrolinės geodezinės nuotraukos parengimas, žemės sklypo su statiniais kontrolinės geodezinės nuotraukos parengimas;
2.1.5. Statinio(-ių) kadastrinių matavimų atlikimas, kadastrinių matavimų bylos(-ų) parengimą su VĮ Registrų centras patikra, energinio naudingumo sertifikato parengimą, kitos būtinosios išpildomosios dokumentacijos parengimas (dokumentų sudėtis gali būti tikslinama Užsakovo);
2.1.6. Elektroninio statybos darbų žurnalo užsakymas (prenumeratos užsakymas, statybos žurnalo pildymas ir saugojimas ir po statybos darbų baigimo jo pilnas perleidimas perkančiajai organizacijai);
2.1.7. Statinio(-ių) statybos užbaigimo procedūroms reikalingų dokumentų parengimas, pagal STR statybos techninį reglamentą STR 1.05.01:2017 „Statybą leidžiantys dokumentai. Statybos užbaigimas. Nebaigto statinio registravimas ir perleidimas. Statybos sustabdymas. Savavališkos statybos padarinių šalinimas. Statybos pagal neteisėtai išduotą statybą leidžiantį dokumentą padarinių šalinimas“, kad būtų gautas(-i) reikiamas(-i) statybos užbaigimo dokumentas(-ai) (rangovui parengiamas įgaliojimas statybos užbaigimo procedūroms atlikti);
2.1.8. Pagalbinio ūkio pastato, Vytauto g. 58, Kazlų Rūdoje, rekonstravimo į lopšelį-darželį (mokslo paskirties pastatą) rekonstravimo / statybos darbai. Tiekėjas, vykdydamas darbus, privalės vadovautis parengtu techniniu projektu  „Pagalbinio ūkio pastato, Vytauto g. 58, Kazlų Rūdoje, rekonstravimo į lopšelį-darželį (mokslo paskirties pastatą)“. Projekto Nr. 24373-03-TP (specialiųjų pirkimo sąlygų 3 priedas);
2.1.9.  Vidaus įrangos ir baldų projektavimas, gamyba, transportavimas Užsakovo nurodytu adresu ir montavimo darbai. Baldai bei įranga turi būti suprojektuoti, pagaminti, pristatyti ir sumontuoti tiekėjo;[footnoteRef:1] [1:  Pagal pirkimo sąlygų 2, 3 ir 4.4. prieduose nustatytus reikalavimus.] 

2.1.10. Vertikalus, pritaikytas neįgaliesiems, keltuvas su pristatymu į Užsakovo nurodytu adresu ir įrengimu / sumontavimu.[footnoteRef:2] [2:  Pagal pirkimo sąlygų 2, 3 ir 4.4. prieduose nustatytus reikalavimus.] 



3. APLINKOSAUGINIAI REIKALAVIMAI, KONTROLĖ IR SANKCIJOS

3.1. [bookmark: _Hlk192839257]Tiekėjui taikomi reikalavimai dėl reikšmingos žalos nedarymo horizontaliajam principui vertinimo reikalavimų aprašo, kuris nustatytas Regioninės pažangos priemonės Nr. 12-003-03-01-23 (RE) „Padidinti ugdymo prieinamumą atskirtį patiriantiems vaikams“ finansavimo gairių, patvirtintų Lietuvos Respublikos švietimo, mokslo ir sporto ministro  2022 m. rugsėjo 30 d. įsakymu Nr. V-1542 „Dėl regioninės pažangos priemonės Nr. 12-003-03-01-23 (RE) „Padidinti ugdymo prieinamumą atskirtį patiriantiems vaikams“ finansavimo gairių patvirtinimo“, rekomenduojami universalaus dizaino principų reikalavimai pagal Lietuvos žmonių sų negalia sąjungos parengta informacija, kuri pateikiama interneto svetainėje www.universalusdizainas.lt. 
3.2. Perkami darbai yra Produktų, kurių viešiesiems pirkimams ir pirkimams taikytini minimalūs aplinkos apsaugos kriterijai, sąraše, nurodytame Lietuvos Respublikos aplinkos ministro Lietuvos Respublikos aplinkos ministro 2011 m. birželio 28 d. įsakymu Nr. D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ patvirtinto Aplinkos apsaugos kriterijų taikymo, vykdant žaliuosius pirkimus, tvarkos aprašo (toliau - Tvarkos aprašas) 4.1 papunktyje - 1 priedo 12 punkte „Pastatų projektavimo paslaugos ir statybos darbai“  (toliau – produktų sąrašas) ir atitinka visus produktui nustatytus ir aplinkos ministro įsakymu patvirtintus minimalius aplinkos apsaugos kriterijus, nurodytus Tvarkos aprašo 2 priedo 15 punkto 15.1 papunktyje nustatytus kriterijus. Darbo projekte turi būti numatyta, kad statyboje naudojamos statybinės medžiagos atitiktų minimalius aplinkos apsaugos kriterijus (XIII skyrius „Statybinės medžiagos“) ir kad kiti su pastato projektu susiję produktai atitiktų jiems taikomus minimalius aplinkos apsaugos kriterijus (XIV skyrius „Patalpų apšvietimas“; XV skyrius „Vandens maišytuvai ir dušai“; XVI skyrius „Vandens šildytuvai“).
3.3. Tiekėjas, tiekėjo grupės narys (-iai), veikiantis (-ys) pagal jungtinės veiklos sutartį, kuris (-ie) realiai vykdys pirkimo sutartį, atitinka reikšmingos žalos nedarymo horizontaliajam principui vertinimo reikalavimų aprašo, kuris nustatytas Regioninės pažangos priemonės Nr. 12-003-03-01-23 (RE) „Padidinti ugdymo prieinamumą atskirtį patiriantiems vaikams“ finansavimo gairių, patvirtintų Lietuvos Respublikos švietimo, mokslo ir sporto ministro  2022 m. rugsėjo 30 d. įsakymu Nr. V-1542 „Dėl regioninės pažangos priemonės Nr. 12-003-03-01-23 (RE) „Padidinti ugdymo prieinamumą atskirtį patiriantiems vaikams“ finansavimo gairių patvirtinimo“ (toliau – Gairės) nustatytus reikalavimus (3.2.3., 3.2.5., 3.2.7, 3.2.8. ir 3.2.9. punktai) - Tiekėjas užbaigęs visus sutartyje numatytus darbus, ištaisęs defektus ir pasirašęs Darbų perdavimo - priėmimo aktą, kartu pateikia ir Rangovo žalos nedarymo deklaraciją pagal Sutarties 10 priedo reikalavimus.
3.4. Rekomendacinio pobūdžio aplinkos apsaugos reikalavimai:
3.4.1. Rekomenduojamos naudoti priemonės sukurtos ar pagerintos infrastruktūros prieinamumo visiems reikalavimui užtikrinti. 
3.4.2. Rekomenduojama vadovautis Lietuvos žmonių su negalia sąjungos parengta informacija, pateikiama interneto svetainėje www.universalusdizainas.lt.
3.4.3. Rekomenduojama kuriant naują ar modernizuojant esamą infrastruktūrą, naudoti žaliąją infrastruktūrą – augmeniją ir kitus pastatų dizaino / apželdinimo sprendinius, kurie sumažintų energijos (kondensavimo) poreikius;
3.5. Rangovas įsipareigoja viso Sutarties galiojimo laikotarpiu vykdyti darbus laikydamasis visų Lietuvos Respublikos ir Europos Sąjungos teisės aktų, reglamentuojančių aplinkos apsaugą, taip pat Perkančiosios organizacijos pateiktų specifinių aplinkosauginių reikalavimų, jei tokie yra nurodyti techninėje specifikacijoje ar kituose pirkimo dokumentuose.
3.6. Rangovas privalo:
3.6.1. Vykdyti atliekų rūšiavimą ir tvarkymą pagal Atliekų tvarkymo taisykles;
3.6.2. Naudoti aplinkai draugiškas, mažiau taršias statybines medžiagas, jei tokios numatytos;
3.6.3. Užtikrinti, kad nebus teršiama statybvietė, jos aplinka ar gamtinė aplinka (pvz., gruntiniai vandenys, dirvožemis);
3.6.4. Pateikti Perkančiajai organizacijai aplinkosauginių veiksmų dokumentaciją (pvz., atliekų perdavimo aktus, sunaudotų medžiagų ataskaitas) pagal poreikį arba per nustatytus terminus.
3.7. Perkančioji organizacija turi teisę bet kuriuo metu:
3.7.1. Atlikti vietinius patikrinimus statybos objekte dėl aplinkosauginių reikalavimų laikymosi;
3.7.2. Reikalauti pateikti dokumentus, įrodančius atitiktį aplinkosaugos reikalavimams;
3.7.3. Pasitelkti nepriklausomus ekspertus (pvz., aplinkosaugos specialistus) vertinti rangovo veiklos poveikį aplinkai.
3.8. Nustačius pažeidimą (įskaitant, bet neapsiribojant, netinkamą atliekų tvarkymą, nurodytų medžiagų nenaudojimą, taršą), Perkančioji organizacija surašo pažeidimo aktą, kurį pateikia Rangovui. Rangovas privalo per 5 (penkias) darbo dienas nuo akto gavimo pašalinti pažeidimą ir apie tai informuoti Perkančiąją organizaciją raštu.
3.9. Jeigu Rangovas per nustatytą terminą nepašalina pažeidimo arba jeigu pažeidimas pasikartoja, Perkančioji organizacija turi teisę:
3.9.1. Skirti Rangovui 1000 (vieno tūkstančio) eurų baudą už kiekvieną nustatytą pažeidimą;
3.9.2. Pakartotinio to paties pažeidimo atveju skirti 2000 (dviejų tūkstančių) eurų baudą;
3.9.3. Sustabdyti darbų vykdymą iki pažeidimas bus visiškai pašalintas;
3.9.4. Reikalauti atlyginti visus nuostolius, įskaitant Perkančiajai organizacijai taikytas administracines baudas ar kitus su pažeidimu susijusius finansinius įsipareigojimus;
3.9.5. Laikyti pažeidimą esminiu Sutarties pažeidimu ir nutraukti Sutartį vienašališkai, jeigu pažeidimai kartojasi ar sukelia realią žalą aplinkai.
3.10. Rangovas visiškai atsako už žalą, padarytą aplinkai dėl jo veiksmų ar neveikimo, ir privalo savo lėšomis atlyginti visus tiesioginius ir netiesioginius nuostolius.

4. BENDROSIOS NUOSTATOS
4.1. Šalių teisių ir pareigų pagrindas yra Sutartis, Lietuvos Respublikos įstatymai, įstatymų įgyvendinamieji teisės aktai, statybos techniniai reglamentai ir kiti normatyviniai dokumentai.
4.2. Šalių Šiame punkte pateikiami Sutartį sudarantys dokumentai, kurie turi būti suprantami kaip paaiškinantys vienas kitą. Tuo tikslu nustatomas toks dokumentų pirmumas:
4.2.1. šios Sutarties sąlygos;
4.2.2. Pasiūlymas;
4.2.3. Statinio techninė dokumentacija (techninė specifikacija, techninis projektas, darbų kiekių žiniaraščiai);
4.2.5. Rangovo įkainotas Veiklų sąrašas;
4.2.6. Lokalinės sąmatos;
4.2.9. Rangovo darbuotojų (specialistų) sąrašas;
4.2.10. Sutarties įvykdymo užtikrinimas;
4.2.11. kiti Sutartį sudarantys dokumentai (jeigu yra).
4.3. Sutartis gali būti keičiama Lietuvos Respublikos viešųjų pirkimų įstatymo (toliau – VPĮ) 89 straipsnyje nustatytais atvejais ir sutartyje numatytais atvejais ir tvarka, neatliekant naujos pirkimo procedūros. Kitais atvejais tokiam pakeitimui atlikti turi būti vykdomas atskiras pirkimas, t. y. nauja pirkimo procedūra pagal VPĮ reikalavimus
4.4. Sutarties sąlygų pagrindiniai duomenys:
	Pavadinimas
	Punktas 
	Duomenys ir sąlygos

	Pradinė sutarties vertė
	1.10
	_______________ (_______ Eur ir __ ct) Eur be PVM

	Užsakovo skiriamas asmuo, atsakingas už Sutarties vykdymą
	5.4
	Simas Šlekys, Architektūros ir teritorijų planavimo skyriaus vyriausiasis specialistas, (+370 605 19303)

	Užsakovo skiriamas asmuo, atsakingas už Sutarties ir pakeitimų paskelbimą pagal Lietuvos Respublikos viešųjų pirkimų įstatymo 86 straipsnio 9 dalies nuostatas
	5.4
	

	Statybos darbų pradžia
	1.5
	Statybos darbų pradžia yra laikoma diena (įrašyta į statybos darbų žurnalą), kai Rangovas, po statybvietės priėmimo iš Užsakovo (Statybvietės perdavimo-priėmimo akto pasirašymo, ne vėliau  kaip per 10 kalendorinių dienų nuo darbo projekto patvirtinimo), pradėjo vykdyti Darbus bei gavo visus reikalingus, Užsakovui pagal Lietuvos Respublikos teisės aktus priklausančius pateikti, dokumentus.
Statybos darbų pabaiga pagal Sutartį bus laikomas momentas, kai bus užbaigti visi Sutartyje numatyti Darbai, ištaisyti defektai ir pasirašytas Darbų perdavimo - priėmimo aktas, rangovo žalos nedarymo deklaracija.

	Darbų ir su darbais susijusių paslaugų atlikimo terminas
	7.1
	Rangovas turi atlikti Darbus ir su Darbais susijusiąs paslaugas per 9 (devynis) mėnesius nuo Sutarties įsigaliojimo dienos. 

	Darbų atlikimo termino pratęsimas
	7.6
	Darbų atlikimo terminas gali būti pratęstas 1 (vieną) kartą iki 3 (trijų) mėnesių laikotarpiui, raštišku susitarimu, kuris bus neatskiriama Sutarties dalis.[footnoteRef:3] [3:  Galimas darbų atlikimo termino pratęsimas tik dėl aplinkybių, kurios nepriklauso nuo tiekėjo, taip pat dėl specialiųjų pirkimo sąlygų 2.10 punkte nurodytų nuostatų, ir Užsakovui sutikus.] 


	Delspinigiai dėl Darbų vėlavimo
	7.12
	[0,02] % Sutarties kainos per dieną kai nesilaikoma darbų grafiko

	Užstato, banko arba kredito unijos garantijos arba laidavimo suma
	8.1
	__________ (_____ Eur ir __ ct) Eur
5 proc. nuo pradinės sutarties kainos (rangovo pasiūlyme nurodytos kainos) (be PVM)

	Garantinio laikotarpio prievolių įvykdymo užtikrinimo dokumentas 
	9.3
	- Netesybos, bauda;
-Užstatas;
-Garantija, išduota kredito įstaigos, arba
-Laidavimas (kartu su laidavimo draudimo apmokėjimą įrodančia dokumento kopija), išduotas draudimo bendrovės

	Sutarties kaina,
	10.1
	_________ (______Eur ir __ ct) Eur

	iš kurios PVM sudaro 
	10.1
	_________ (______ Eur ir __ ct) Eur

	Išankstinis mokėjimas (jei yra)
	
	Netaikoma

	Atskaitymai nuo kiekvieno tarpinio mokėjimo 
	
	Netaikoma

	Sulaikymo procentas 
	10.6.3
	5 proc. nuo sumos be PVM

	Išankstinio mokėjimo terminas
	
	Netaikoma

	Kitų mokėjimų terminas 
	10.12
	60 dienų

	Delspinigiai dėl vėluojančio mokėjimo 
	10.13
	[0,02] % laiku neapmokėtos sumos per dieną 



5. UŽSAKOVO TEISĖS, PAREIGOS IR ATSAKOMYBĖ
5.1. Užsakovas privalo perduoti Rangovui Statybvietę ir jos valdymo teisę ne vėliau kaip per Sutarties 1.5 papunktyje nurodytą dienų skaičių. Statybvietė yra perduodama Šalims pasirašant Statybvietės perdavimo-priėmimo aktą STR 1.06.01:2016 „Statybos darbai. Statinio statybos priežiūra“ nustatyta tvarka. Jeigu Užsakovas, Rangovui prašant, šiame punkte nustatyta tvarka laiku neperdavė Statybvietės Rangovui, Rangovas turi teisę prašyti Darbų atlikimo termino pratęsimo pagal 6.6.3. papunktį.
5.2. Užsakovas privalo paskirti Statinio statybos techninės priežiūros vadovą, kuris vadovaudamasis STR 1.06.01:2016 „Statybos darbai. Statinio statybos priežiūra“ vykdys Darbų techninę priežiūrą. Statinio statybos techninės priežiūros funkcijai atlikti negali būti paskirtas Rangovas, Subrangovas ar Rangovo personalas.
5.3. Užsakovas statybos techninių reglamentų nustatyta tvarka turi būti gavęs (arba turi gauti) statybą leidžiantį dokumentą bei perduoti jį Rangovui. Užsakovas taip pat privalo bendradarbiauti rengiant Darbo projektą ir vykdant Darbus, organizuoti Statybos užbaigimo procedūrą, teikti reikiamus pranešimus, paraiškas bei dalyvauti posėdžiuose. Užsakovas privalo apsaugoti ir užtikrinti, kad Rangovas nepatirtų nuostolių dėl šioje pastraipoje minimų dokumentų nebuvimo ar Užsakovo funkcijų nevykdymo. 
5.4. Užsakovas yra atsakingas už tai, kad jo personalas bendradarbiautų su Rangovu bei laikytųsi darbo saugos reikalavimų Statybvietėje. Užsakovo skiriamas asmuo, atsakingas už Sutarties vykdymą, Sutarties ir jos pakeitimų paskelbimą pagal Lietuvos Respublikos viešųjų pirkimų įstatymo nuostatas, yra nurodytas 3.4 papunktyje.
5.5. Užsakovas privalo atlyginti nuostolius ir apsaugoti Rangovą, Rangovo personalą ir atitinkamus jų atstovus nuo pretenzijų, kompensacijų, nuostolių ir išlaidų, susijusių su bet kurio asmens sužalojimu, negalavimu, liga ar mirtimi kylančius arba atsiradusius dėl Užsakovo kaltės.
5.6. Užsakovo atsakomybei ir rizikai priskiriama:
5.6.1. Užsakovo naudojimasis bet kuria Darbų dalimi iki Darbų perdavimo Užsakovui dienos, išskyrus kaip gali būti numatyta pagal Sutartį;
5.6.2. klaidos, netikslumai ar trūkumai Techniniame projekte, kaip nustatyta 1.21 papunktyje
5.7. Rangovui tinkamai atlikus Darbus, Užsakovas privalo sumokėti Sutarties kainą.

6. RANGOVO TEISĖS, PAREIGOS IR ATSAKOMYBĖ
6.1. Rangovas privalo po sutarties sudarymo per 15 dienų privalo pateikti Perkančiajai organizacijai ir Statinio statybos techninės priežiūros vadovui siūlomą kiekvienos įkainotų veiklų sąraše esančios bendrosios sumos išskaidymą pagal darbų kiekių žiniaraščius su atskirų darbų įkainiais, parengtus pagal 4.1., 4.2., 4.3.  ir 4.4. priedus. Rangovas privalo vykdyti ir užbaigti Darbus pagal Sutartį, vadovaudamasis Techninėje dokumentacijoje (techninė specifikacija, techninis projektas, darbų kiekių žiniaraščiai) numatytais sprendiniais, laikydamasis nustatyto Darbų atlikimo termino, Lietuvos Respublikoje galiojančių įstatymų, įstatymų įgyvendinamųjų teisės aktų, normatyvinių statybos techninių dokumentų reikalavimų ir šios Sutarties sąlygų. Darbo projektas turi būti parengtas ir suderintas taip, kad Darbai būtų atlikti 6.2. punkte nurodytame Veiklų sąraše (Kalendoriniame Darbų grafike) nustatytais terminais. 
6.2. Rangovas privalo užtikrinti, kad jis ir bet kurie asmenys, veikiantys jo vardu, yra gavę visus būtinus leidimus, kvalifikacijos atestacijos pažymėjimus ar kitokius dokumentus, leidžiančius užsiimti šioje Sutartyje nustatyta veikla, kuri yra Rangovo įsipareigojimų pagal Sutartį dalis.
6.3. Rangovas yra atsakingas už visus savo veiksmus ir statybos darbų metodų tinkamumą, patikimumą bei darbų saugą visu Darbų vykdymo laikotarpiu.
6.4. Rangovas privalo garantuoti saugų darbą, priešgaisrinę ir aplinkos apsaugą bei darbo higieną statybos teritorijoje, savo darbo zonoje, taip pat gretimos aplinkos apsaugą ir greta statybos teritorijos gyvenančių, dirbančių, poilsiaujančių ir judančių žmonių apsaugą nuo atliekamų statybos darbų sukeliamų pavojų. Rangovas užtikrina, kad jo pasamdyti darbuotojai ir/arba tretieji asmenys, už kuriuos atsakingas Rangovas, Darbų atlikimo metu nebūtų apsvaigę nuo alkoholio, narkotinių, toksinių ir (arba) psichotropinių medžiagų.
6.5. Iki Darbų pradžios Rangovas privalo paskirti Lietuvos Respublikos teisės aktų nustatyta tvarka atestuotą statybos darbų vadovą, kuris privalo vykdyti pareigas numatytas STR 1.06.01:2016 „Statybos darbai. Statinio statybos priežiūra“.
6.6. Darbo projektą turi rengti reikalingą kvalifikaciją turintys projektuotojai. Rangovo parengtas Darbo projektas turi būti pateiktas Statinio statybos techninės priežiūros vadovui patvirtinti, kuris, ne vėliau kaip per 14 dienų turi:
6.6.1. Pranešti Rangovui, kad Darbo projektas neatitinka projektavimą reglamentuojančių teisės aktų (ir nurodyti, kas neatitinka). Netinkami sprendiniai turi būti Rangovo sąskaita ištaisyti ir pateikti pakartotinai peržiūrai.
6.6.2. pranešti Rangovui, kad Darbo projektas patvirtintas.
5.7. Rangovas privalo pataisyti Darbo projekto konstrukcinės dalies sprendinius pagal ekspertizės pateiktas pastabas. Rangovas privalo apsaugoti ir užtikrinti, kad Užsakovas nenukentėtų ir nepatirtų nuostolių dėl šioje pastraipoje minimų reikalavimų Rangovui nevykdymo.
6.7. Rangovas, dalį Darbų perduodamas Subrangovams, yra atsakingas už Subrangovo, jo įgaliotų atstovų ir darbuotojų veiksmus arba neveikimą taip, kaip atsakytų už savo paties veiksmus ar neveikimą.
6.8. Rangovas patvirtina, kad yra gavęs visą būtiną informaciją, kurią Rangovas, panaudodamas visas savo žinias ir rūpestingumą, galėjo gauti iki Sutarties pasirašymo, ir kuri gali turėti įtakos Sutarties kainai arba Darbams, įskaitant Techninio projekto dokumentus ir duomenis. Turi būti laikoma, kad Sutartyje nurodyta kaina apima visus Rangovo įsipareigojimus pagal Sutartį ir visa, kas būtina tinkamam Darbų vykdymui ir užbaigimui, įskaitant būtinus Sutarčiai įvykdyti darbus, kurie nors ir nebuvo tiesiogiai nustatyti Sutartyje, tačiau kuriuos Rangovas turėjo ir galėjo numatyti ir įvertinti dar iki pasiūlymų pateikimo termino pabaigos.  
6.9. Darbų faktinių kiekių neatitikimas orientaciniams (projektiniams) kiekiams, kurie gali būti nustatyti Veiklų sąraše ar Projekto dokumentuose – priskiriamas Rangovo atsakomybei ir rizikai. 
6.10. Jei neatitinka daugiau kaip 15 procentų, skaičiuojant nuo Pradinės sutarties vertės, Sutartyje nurodytų Darbų apimties, visi darbai, viršijantys 15 procentų ribą, turi būti atsisakomi ir (ar) įsigyjami taikant kiekio (apimties) keitimo sąlygas, nurodytas Metodikos[footnoteRef:4] III skyriuje. Tokių darbų vertės nustatymo, teikimo ir tvirtinimo procedūra atliekama analogiškai kaip pagal Pakeitimų procedūrą, nurodytą 10 skyriuje  [4:  Viešųjų pirkimų tarnybos direktoriaus 2017 m. birželio 28 d. įsakymu Nr. 1S-95 (2019 m. sausio 24 d. įsakymo Nr. 1S-13 redakcija) patvirtinta Kainodaros taisyklių nustatymo metodika (toliau – Metodika). ] 

6.11. Rangovas privalo apsaugoti Užsakovo turtą dėl nuostolių, apgadinimo ar sunaikinimo, atsiradusių dėl Rangovo veiksmų. Rangovas, vykdydamas Darbus, turi imtis visų būtinų atsargumo priemonių, kad Rangovo įrengimai ir personalas būtų tik Statybvietėje ir bet kokiose papildomose patalpose, kurias Užsakovas gali suteikti Rangovui kaip patalpas persirengimui, sandėliavimui ar administracinėms reikmėms
6.12. Vykdydamas Darbus Rangovas privalo:
6.12.1 savo sąskaita pašalinti iš Statybvietės visas statybines atliekas ir šiukšles;
6.13.2 sandėliuoti arba išvežti perteklines Medžiagas ir nereikalingus Rangovo įrengimus;
6.14.3 valyti ir prižiūrėti patekimo į Statybvietę kelius ir aplinką nuo šiukšlių, dulkių ar kitų teršalų. Statybvietė ir visos tokios patekimui į Statybvietę naudojamos patalpos bei keliai turi būti saugūs, paženklinti įspėjamaisiais ženklais ir nekelti pavojaus Užsakovo personalui ir tretiesiems asmenims. Rangovas turi būti atsakingas už bet kokį šių patalpų ar kelių remontą, kurio gali prireikti dėl Rangovo veiksmų;
6.15.4 užtikrinti kaimyninių pastatų mechaninį patvarumą ir pastovumą;
6.16.5 apsaugoti kaimyninių pastatų valdytojų turtą dėl nuostolių, apgadinimo ar sunaikinimo, atsiradusių dėl Rangovo veiksmų;
6.17.6. užtikrinti greta statybvietės gyvenančių, dirbančių, judančių žmonių apsaugą nuo statybos darbų keliamo pavojaus, užtikrinti gyventojų galimybes prieiti ir privažiuoti prie valdomo nekilnojamojo turto.
6.18. Rangovui Darbams vykdyti gali būti suteikta teisė naudotis tokiu šilumos, elektros ir vandens bei kitų paslaugų, kurių jam gali reikėti, kiekiu, kokį saugiai, be neigiamos įtakos Užsakovui galima gauti Statybvietėje ar šalia jos. Rangovas privalo įrengti apskaitos prietaisus ir apmokėti Užsakovui už sunaudotus resursus rinkos kainomis, kurias Užsakovas moka energetinių išteklių tiekimo įmonėms, jeigu nesusitariama kitaip.
6.19. Rangovo personalas turi būti kvalifikuotas, įgudęs ir turintis patirtį atitinkamam Darbų vykdymui. Užsakovas gali pareikalauti, kad Rangovas pakeistų Rangovo personalą, kuris nekompetentingai ar aplaidžiai vykdo pareigas, nesugeba laikytis Sutarties sąlygų arba savo elgesiu kelia grėsmę saugai darbe, sveikatai arba aplinkos apsaugai. Jeigu keičiami asmenys, nurodyti Rangovo pasiūlyme, tuomet būsimojo Rangovo personalo kvalifikacija turi būti ne prastesnė, nei jiems nurodyti kvalifikaciniai reikalavimai pirkimo dokumentuose.
6.20. Rangovas privalo naudoti tik Darbų vykdymui ir naudojimo sąlygoms tinkamą Įrangą ir Medžiagas pagal Projekte nurodytus reikalavimus.
6.21. Rangovas, prieš paslėpdamas ar uždengdamas kurias nors konstrukcijas ar statybos darbus, privalo informuoti Statinio statybos techninės priežiūros vadovą, kuris patikrina, apžiūri ir jeigu reikia priima bandymų rezultatus. Jeigu Rangovas paslepia konstrukcijas ar statybos darbus apie tai nepranešęs Statinio statybos techninės priežiūros vadovui, tai, Statinio statybos techninės priežiūros vadovui pareikalavus, Rangovas savo sąskaita privalo tą Darbą atidengti patikrinimui ir nepriklausomai nuo patikrinimo rezultato vėliau uždengti.
6.22. Rangovas privalo apsirūpinti visais prietaisais, įrengimais, instrumentais, darbo jėga, medžiagomis ir kvalifikuotais darbuotojais bei pateikti visus Darbų įvykdymo dokumentus (išpildomieji atliktų Darbų brėžiniai, geodezinės nuotraukos bei kiti dokumentai pateikiami Statinio statybos techninės priežiūros vadovui prieš atliekant bandymus), eksploatacijos ir priežiūros instrukcijas, kurie reikalingi bet kokių Darbų dalių bandymams atlikti. Rangovas privalo pranešti Statinio statybos  techninės priežiūros vadovui apie bet kokius numatomus atlikti bandymus ne vėliau kaip prieš 3 darbo dienas. Bandymai turi būti laikomi atlikti, kai jų rezultatus patvirtina Statinio statybos techninės priežiūros vadovas.
6.23. Jeigu, atlikus patikrinimą, matavimą ar bandymus, nustatoma, kad kokia nors Įranga, Medžiagos arba Darbų kokybė ar Darbo projektas yra su trūkumais, defektais arba kaip kitaip neatitinka Sutarties, tai Statinio statybos techninės priežiūros vadovas gali atmesti tą Darbo projekto dalį, Įrangą, Medžiagas arba Darbų kokybę atitinkamai apie tai raštu pranešdamas Rangovui ir nurodydamas priežastis. Tokiu atveju Rangovas privalo ištaisyti trūkumus, defektus ar pakeisti Medžiagas ar Įrangą, kad šie atitiktų Sutartį.
6.24. Rangovas atsako už nuostolius, kuriuos tretieji asmenys patiria dėl to, kad Rangovas neužtikrino saugos objekte ir/ar kitu būdu pažeidė Sutartį, ir atleidžia Užsakovą nuo šios atsakomybės trečiųjų asmenų atžvilgiu. Rangovas privalo atlyginti Užsakovui visus nuostolius, kuriuos pastarasis patyrė dėl šių reikalavimų trečiųjų asmenų atžvilgiu.
6.25. Rangovas privalo sudaryti sąlygas Užsakovo atstovams bei Statinio statybos techninės priežiūros ir Statinio projekto vykdymo priežiūros vadovams lankytis statybos objekte bei susipažinti su visa Darbų dokumentacija.
6.26. Rangovas privalo prisiimti visą atsakomybę už Darbus nuo Darbų pradžios iki statinio statybos pabaigos, t. y. iki tada, kada, kai po Darbų perdavimo Užsakovui ištaisomi defektai (jei reikia), atliekamos statybos užbaigimo procedūros ir surašomas Statybos užbaigimo dokumentas. Jeigu Darbams, Medžiagoms ar Įrangai padaroma žala arba jie prarandami, kai už jų priežiūrą atsako Rangovas ir atsakomybė už tą praradimą nepriskirtina Užsakovui, tai Rangovas savo rizika ir sąskaita privalo ištaisyti praradimus ar žalą taip, kad Darbai, Medžiagos ar Įranga atitiktų Sutartį.
6.27. Rangovo pateikiamos eksploatacijos ir priežiūros instrukcijos turi būti pakankamai išsamios, kad Užsakovas galėtų naudoti, prižiūrėti, išmontuoti, perrinkti, suderinti ir pataisyti Įrangą. Instrukcijose turi būti aprašyta visa mechaninė ir elektrinė įranga, tiekta arba įrengta pagal šią Sutartį. Kartu turi būti pateikti minėtos įrangos techniniai pasai, sertifikatai ir kiti būtini dokumentai.
6.28. Rangovas iki Darbų pradžios privalo pateikti Užsakovui įrodymą, kad Rangovo projektuotojas, Rangovas ir nurodyti subrangovai yra apdraudę statinio projektuotojo civilinės atsakomybės, statinio statybos, rekonstravimo, remonto, atnaujinimo (modernizavimo), griovimo ir kultūros paveldo statinio tvarkomųjų statybos darbų ir civilinės atsakomybės privalomuoju draudimu, kaip nustatyta Lietuvos Respublikos statybos įstatyme, bei pateikti draudimo liudijimų (polisų) tinkamai patvirtintas kopijas. Privalomojo draudimo sutartys turi galioti nuo Darbų pradžios datos iki užbaigiama statinio statyba, t. y. kai po Darbų perdavimo Užsakovui ištaisomi defektai (jei reikia), atliekamos statybos užbaigimo procedūros ir surašomas Statybos užbaigimo dokumentas (elektroninis dokumentas).
6.29. Rangovas Sutarties informaciją privalo laikyti privačia ir konfidencialia, išskyrus tai, ko reikia prievolėms pagal Sutartį atlikti arba galiojantiems įstatymams vykdyti. Rangovas, be išankstinio Užsakovo sutikimo, neturi skelbti, leisti, kad būtų paskelbta arba atskleista bet kuri informacija apie Darbus kokiame nors komerciniame arba techniniame dokumente ar kaip nors kitaip.
6.30. Rangovas įsipareigoja iki Sutarties vykdymo pradžios nurodyti Užsakovui Subrangovų pavadinimus, kontaktinius duomenis ir jų atstovus Subrangovų sąraše (3.2.6. papunktis), taip pat įsipareigoja informuoti apie minėtos informacijos pasikeitimus visu Sutarties vykdymo metu, taip pat apie naujus Subrangovus, kuriuos jis ketina pasitelkti vėliau. Rangovas gali Sutarties vykdymo metu pakeisti (Užsakovui pareikalavus – privalo pakeisti) Subrangovus arba pasitelkti naujus. Apie tai Rangovas turi informuoti Užsakovą, nurodydamas Subrangovo pakeitimo ar pasitelkimo priežastis. Pakeisti ar nauji Subrangovai privalo pateikti Subrangovo (išskyrus kvazisubtiekėjus) pašalinimo pagrindų nebuvimą patvirtinančius dokumentus, bei kvalifikacijos atitikimą(jei taikoma) Sutarčiai vykdyti privalomus (jei tokių yra) atestatus, leidimus, licencijas. Gavęs tokį pranešimą, Užsakovas, jei nėra Subrangovo pašalinimo pagrindų ir jis atitinka kvalifikacinius reikalavimus (jei taikoma) ir Subrangovas turi Sutarčiai vykdyti privalomus leidimus, atestatus, licencijas ir pan., kartu su Rangovu ne vėliau kaip per 5 darbo dienas nuo visų privalomų pateikti dokumentų (dokumentų, patvirtinančių pašalinimo pagrindų nebuvimą, atestatų, licencijų ir pan.) gavimo sudaro susitarimą dėl Subrangovų pakeitimo ar pasitelkimo. Jį pasirašo abi Sutarties Šalys. Šis susitarimas yra laikomas neatskiriama Sutarties dalimi. Rangovas negali vienašališkai keisti ar pasitelkti naujų Subrangovų, apie tai neinformavęs Užsakovo ir tokio pakeitimo neįforminęs susitarimu dėl Sutarties pakeitimo. Jei pakeisto ar pasitelkto naujo Subrangovo padėtis atitinka bent vieną pagal Viešųjų pirkimų įstatymo 46 straipsnį nustatytą pašalinimo pagrindą, Užsakovas reikalauja, kad Rangovas per Užsakovo nustatytą terminą pakeistų minėtą Subrangovą reikalavimus atitinkančiu Subrangovu.
6.31. Jeigu Rangovo (įskaitant ir Subrangovus) kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi, Rangovas įsipareigoja Užsakovui, kad Sutartį vykdys tik tokią teisę turintys asmenys.
6.32. Jeigu Techninėje specifikacijoje ir Projekte yra nurodyti konkretūs modeliai ar tiekimo šaltiniai, konkretūs procesai, būdingi konkretaus tiekėjo tiekiamoms prekėms ar teikiamoms paslaugoms, ar prekių ženklai, patentai, tipai, konkreti kilmė ar gamyba, tokia informacija yra tik informacinio pobūdžio ir Rangovas nėra įpareigotas siūlyti ir/ar naudoti konkrečių gamintojų produkciją, o standartai, techniniai liudijimai ar bendrosios techninės specifikacijos gali būti taikomi lygiaverčiai nurodytiems. Vykdant Sutartį, gavus Užsakovo ar jo atstovo (Statinio statybos techninės priežiūros vadovo) pritarimą, galima naudoti analogiškus, ne prastesnių parametrų ir kokybės Medžiagas, Įrangą ar Mechanizmus, nedidinant Rangovo pasiūlymo kainą detalizuojančiuose sąmatiniuose skaičiavimuose nurodytų įkainių.
[bookmark: _Ref485036170]6.33. Rangovas privalo užtikrinti, kad Statybvietėje būtų laikomasi „Darboviečių įrengimo statybvietėse nuostatų“ ir juos reglamentuojančių kitų teisės aktų, laikytis socialinės ir darbo teisės aktų įpareigojimų.
6.34. Rangovas savo sąskaita privalo objekte laikinąjį ir nuolatinį stendus, vadovaudamasis Statybos įstatymu ir reglamento (ES) Nr. 1303/2013 nuostatomis (detali informacija http://www.esinvesticijos.lt), suderinęs juos su Užsakovu
6.35. Rangovas privalo pildyti nustatytos ir Aplinkos ministerijos patvirtintos elektroninės formos statybos darbų vykdymo žurnalą, vadovaujantis statybos techniniu reglamentu STR 1.06.01:2016 „Statybos darbai. Statinio statybos priežiūra“ (2016 m. gruodžio 2 d. Nr. D1-848, aktualia redakcija) ir jo pildymo ir saugojimo statybos metu išlaidas įsitraukti į pasiūlymo kainą. Pildant elektroninį Žurnalą, Rangovas privalo užtikrinti, kad būtų naudojamos elektroninio Žurnalo pildymo priemonės, užtikrinančios kiekvieno pildančio ir pasirašančio asmens identifikavimą ir autentifikavimą. Elektroniniame Žurnale turi būti sudaryta galimybė formuoti oficialiųjų elektroninių dokumentų nuorašus ir išrašus su detaliais oficialiųjų elektroninių dokumentų metaduomenimis. 
6.36. Rangovas turi būti atsakingas už pastatytų statinių kadastrinių matavimų dokumentacijos pateikimą užsakant juos atitinkamose institucijose. Šie dokumentai turės būti pateikti Užsakovui trimis (3) popieriniais egzemplioriais ir elektronine versija.

7. DARBŲ ATLIKIMO TERMINAI, VĖLAVIMAS, SUSTABDYMAS
7.1. Darbų atlikimo terminas yra 3.4 papunktyje nurodytas terminas. Rangovas iki Darbų atlikimo termino pabaigos privalo atlikti visus Darbus ir su darbais susijusias paslaugas (toliau darbai), įskaitant baigiamuosius bandymus (jeigu taikoma) defektų pašalinimą, kurių rezultatai yra teigiami, ir pasirašius Darbų perdavimo-priėmimo aktą. Į šį terminą įskaičiuojami visų Darbų ir įsipareigojimų atlikimas nurodytas Techninėje specifikacijoje, Projekte, Veiklų sąraše visa apimtimi. 
7.2. Rangovas Darbus vykdo pagal Kalendorinį Darbų grafiką.
7.3. Rangovas per 7 dienas nuo Sutarties sudarymo turi pateikti Užsakovui įkainoto Veiklų sąrašo pagrindu parengtą Kalendorinį Darbų grafiką, kuris tampa šios Sutarties sudedamąja dalimi. Kalendorinis Darbų grafikas sudaromas įkainoto Veiklų sąrašo pagrindu, nekeičiant Darbų grupių kainų, Darbų grupių vykdymo apimtis kalendoriškai išdėstant nuo Darbų pradžios iki nustatyto Darbų atlikimo termino, atsižvelgiant į Užsakovo turimą finansavimą. Darbo projekto parengimas įtraukiamas į Kalendorinį Darbų grafiką, nustatant jo parengimo ir suderinimo terminą, atsižvelgiant į 3.4 punkte nurodytą Darbų atlikimo terminą.
7.4. Darbų vykdymo metu, atsižvelgiant į Sutartyje numatytus atvejus bei į Užsakovo turimą (padidėjusį ar sumažėjusį) finansavimą, Kalendorinis Darbų grafikas turi būti koreguojamas. Nepakoregavus Grafiko, Rangovas neturi teisės viršyti atitinkamam kalendoriniam laikotarpiui suplanuotų įvykdyti Darbų ar Darbų grupės apimčių, ir negali reikalauti apmokėti už Darbus ar Darbų grupės apimtis, atliktas viršijant atitinkamam kalendoriniam laikotarpiui suplanuotas apimtis.
7.5. Jeigu Rangovas nutraukia Darbus, vėluoja atlikti bet kokią Darbų grupę pagal Kalendorinį Darbų grafiką, manoma, kad Rangovas nebaigs darbų per Darbų atlikimo terminą, ir nepateikia Užsakovui pagrįstų įrodymų, pateisinančių Darbų vėlavimą, Užsakovas gali įteikti pranešimą, konstatuodamas įsipareigojimų nevykdymą ir atitinkamų, šioje Sutartyje numatytų, sankcijų pritaikymą, su reikalavimu greičiau įvykdyti Darbus. Jeigu Rangovas, gavęs tokį pranešimą, nesiėmė tinkamų priemonių įsipareigojimams įvykdyti, tada Užsakovas įteikęs antrą pranešimą, gali pripažinti, kad Rangovas Sutartyje nustatytą esminę Sutarties sąlygą vykdė su dideliais arba nuolatiniais trūkumais ir dėl to Užsakovas pritaikė Sutartyje nustatytą sankciją, arba nutraukti Sutartį dėl esminio Sutarties pažeidimo pagal 12.3 punkto sąlygas. Ši sąlyga netaikoma, jei vėluojama dėl priežasčių, nepriklausančių nuo Rangovo. 
[bookmark: _Hlk153710214]7.6. Darbų atlikimo terminas gali būti pratęstas, o Kalendorinis Darbų grafikas gali būti koreguotas 3.4 papunktyje nurodytam pratęsimo terminui tik dėl aplinkybių, kurios nepriklauso nuo Rangovo, taip pat dėl:
7.6.1. išskirtinai nepalankių gamtinių sąlygų (taikoma Darbams, kurių kokybė priklauso nuo gamtinių sąlygų), kurios buvo nenumatomos arba kurių joks patyręs rangovas nebūtų galėjęs tikėtis ir tai įvertinti;
7.6.2. Pakeitimų, atliekamų vadovaujantis Sutarties sąlygų 10 skyriaus nuostatomis;
7.6.3. bet kokio vėlavimo, kliūčių ar trukdymų, sukeltų arba priskiriamų Užsakovui arba Užsakovo personalui, arba tretiesiems asmenims.
7.7. Darbų pabaiga pagal Sutartį bus laikomas momentas, kai bus užbaigti visi Sutartyje numatyti Darbai ir pasirašytas Darbų perdavimo-priėmimo aktas.
7.8. Užsakovas raštu dėl pasikeitusių aplinkybių, kai dėl jų negalima tęsti Darbų ir, kai jos tampa žinomos po Sutarties sudarymo ir, kai Rangovas nebuvo prisiėmęs jų atsiradimo rizikos, gali bet kada nurodyti Rangovui sustabdyti visų Darbų vykdymą, nurodydamas (jeigu įmanoma) sustabdymo trukmę dienomis
7.9. Aplinkybės, dėl kurių gali būti stabdomi darbai, yra:
7.9.1. papildomi tyrinėjimai, kurie nebuvo numatyti, bet kuriuos būtina atlikti;
7.9.2. papildomos projektavimo paslaugos, be kurių negalima užbaigti Sutarties;
7.9.3. vėluojama perduoti dalį statybvietės;
7.9.4. trečiųjų šalių įtaka;
7.9.5. sustabdytas finansavimas arba trūksta finansavimo;
7.9.6. būtinas papildomas laikas įvykdyti papildomų Darbų viešąjį pirkimą;
7.9.7. laiku nepateikta Įranga, kurią privalo pateikti Užsakovas (kai taikoma);
7.9.8. bet koks nenumatomas gamtos jėgų veikimas, kurio joks patyręs rangovas nebūtų galėjęs tikėtis;
7.9.9. fizinės kliūtys arba kitos nei klimatinės fizinės sąlygos, su kuriomis vykdant darbus susidurta Statybvietėje, ir tų kliūčių ar sąlygų Rangovas nebūtų galėjęs pagrįstai numatyti;
7.9.10. bet koks uždelsimas ar sutrikimas dėl Pakeitimo;
7.9.11. kitos aplinkybės, kurios nebuvo žinomos pirkimo vykdymo metu ir su kuriomis susidurtų bet kuris rangovas.
7.10. Sustabdyti Darbai neatliekami iki Darbų vykdymo atnaujinimo. Užsakovui nurodant raštu Darbai atnaujinami išnykus aplinkybėms, dėl kurių jie buvo sustabdyti. Atnaujinus darbų vykdymą darbai atliekami per jiems likusį laikotarpį (laiką), kuris buvo likęs iki sustabdymo.
7.11. Tokio sustabdymo metu visus Darbus Rangovas privalo prižiūrėti, sandėliuoti, saugoti nuo sugadinimo, praradimo arba žalos. Jei numatoma ilgesnė kaip 3 mėnesių visų Darbų (statinio statybos) sustabdymo trukmė, turi būti atliekami statinio konservavimo darbai, siekiant apsaugoti statinio konstrukcijas, inžinerines sistemas, inžinerinius tinklus bei įrenginius nuo žalingo atmosferinių veiksnių poveikio, užtikrinti žmonių saugą Statybvietėje ir išvengti aplinkos taršos. Statinio konservavimo darbams atlikti reikalingas konservavimo projektas su sąmatiniais skaičiavimais arba konservavimo darbų aprašymas (nesudėtingo statinio konservavimo atveju). Šiame punkte numatytu atveju Rangovas turi teisę į pagrįstai patirtų papildomų Išlaidų apmokėjimą.
7.12. Jeigu Rangovas vėluoja atlikti Darbus ar bet kokią Darbų grupę pagal Darbų vykdymo grafike nurodytus Darbų atlikimo terminus arba neatlieka Darbų iki Darbų atlikimo termino, nurodyto Sutarties 6.1 punkte, pabaigos ir nepateikia Užsakovui pagrįstų įrodymų, įrodančių Darbų vėlavimą dėl ne nuo Rangovo priklausančių priežasčių, ir (arba) nepateikia garantinio laikotarpio prievolių užtikrinimo dokumento pagal Sutarties 8.3 papunktį ar neatlieka Rangovui privalomų veiksmų, nurodytų Sutarties 8.5 punkte, Užsakovas turi teisę reikalauti delspinigių už kiekvieną pavėluotą dieną, kurių dydis yra nurodytas Sutarties 3.4 papunktyje, įskaitant ir ne laiku parengtą ir suderintą Darbo projektą. Delspinigių nebus reikalaujama, jei vėluojama dėl priežasčių, nepriklausančių nuo Rangovo.

8. SUTARTIES ĮVYKDYMO UŽTIKRINIMAS
8.1. Sutarties įvykdymas privalo būti užtikrintas viena iš žemiau nurodytų formų:
8.1.1. [bookmark: _Hlk505172197]Užstatu. Jeigu Rangovas pirkimo sutarties vykdymą darbų atlikimo laikotarpiui užtikrina užstatu, jis turi per 5 (penkias) darbo dienas nuo pirkimo sutarties pasirašymo dienos pervesti 5 proc. dydžio nuo sutarties vertės (EUR su PVM) sumą į Perkančiosios organizacijos banko sąskaitą Nr. LT88 7300 0100 9344 8951, Swedbank, AB banke, banko kodas 73000. Rangovo sumokėtas sutarties įvykdymo užtikrinimas – užstatas (5 proc. dydžio nuo Rangovo pasiūlymo kainos (EUR be PVM) suma) bus grąžinamas praėjus 30 kalendorinių dienų po darbų užbaigimo akto gavimo dienos šį užstatą pateikusiam Rangovui, gavus jo rašytinį prašymą, jeigu neatsiras šių pirkimo sąlygų 12.2 punkte nurodytų pagrindų, kuriems esant dalyvis netenka sutarties įvykdymo užtikrinimo. 
8.1.2. Lietuvos Respublikoje ar užsienyje registruoto banko ar kredito unijos besąlygine garantija. Jeigu Rangovas pirkimo sutarties vykdymą darbų atlikimo laikotarpiui užtikrina banko arba kredito unijos garantija, jis per 5 (penkias) darbo dienas nuo pirkimo sutarties pasirašymo dienos privalės perkančiajai organizacijai pateikti deramai įformintą, atitinkančią Lietuvos Respublikos teisės aktų reikalavimus, banko arba kredito unijos besąlygišką ir neatšaukiamą pirkimo sutarties įvykdymo garantiją bei visus ją lydinčius dokumentus 5  (penkių) proc. dydžio nuo sutarties vertės (EUR su PVM) sumai. Banko ar kredito unijos garantija įsigalioja banko, kredito unijos garantijos išdavimo dieną arba jame nurodytą vėlesnę dieną ir turi galioti visą šios 6.6 punkte nurodytą terminą.
8.1.3. Lietuvos Respublikoje ar užsienyje registruotos draudimo bendrovės besąlyginiu laidavimo draudimu. Jeigu Rangovas pirkimo sutarties vykdymą darbų atlikimo laikotarpiui užtikrina draudimo bendrovės laidavimu, jis per 5 (penkias) darbo dienas nuo pirkimo sutarties pasirašymo dienos privalės perkančiajai organizacijai pateikti deramai įformintą, atitinkančią Lietuvos Respublikos teisės aktų reikalavimus, draudimo bendrovės besąlygišką ir neatšaukiamą pirkimo sutarties įvykdymo laidavimo raštą bei visus jį lydinčius dokumentus 5  (penkių) proc. dydžio nuo sutarties vertės (EUR su PVM) sumai. Laidavimo raštas įsigalioja laidavimo rašto išdavimo dieną arba jame nurodytą vėlesnę dieną ir turi galioti visą šios sutarties 6.6 punkte nurodytą terminą.
8.2. Užtikrinimo suma nurodyta 3.4 papunktyje. Jeigu vykdant Sutartį Sutarties kaina tampa didesnė negu Pradinės sutarties vertė, Rangovas privalo padidinti Sutarties įvykdymo užtikrinimo sumą, kad ji būtų ne mažesnė, negu Sutarties 3.4 punkte nurodytas procentinis dydis nuo Sutarties kainos be PVM, ir pateikti tą patvirtinančius dokumentus Užsakovui per 10 darbo dienų nuo raštu sudaromo papildomo susitarimo, pagal kurį padidėja Sutarties kaina, sudarymo dienos. Rangovas privalo tokia pačia tvarka padidinti Sutarties įvykdymo užtikrinimo sumą kiekvieną kartą, kai padidėja Sutarties kaina. Taip pat tuo atveju, kai darbų atlikimas yra sustabdomas perkančiosios organizacijos nustatytam terminui arba rangovas vėluoja užbaigti darbus, turi būti atitinkamai pratęstas ir banko, kredito unijos garantijos  arba draudimo bendrovės laidavimo rašto galiojimo terminas, užtikrinant rangovo sutartinių įsipareigojimų vykdymą likusiam darbų atlikimo laikotarpiui.
8.3. Sutarties įvykdymo užtikrinimą (banko garantiją arba draudimo bendrovės laidavimo raštą) Rangovas privalo pateikti Užsakovui, arba užstatą pervesti į Užsakovo nurodytą banko sąskaitą ne vėliau kaip per 5 darbo dienų nuo Sutarties pasirašymo. Jei Rangovas per šį laikotarpį Sutarties įvykdymo užtikrinimo nepateikia, laikoma, kad Rangovas atsisakė sudaryti Sutartį. Užtikrinimo suma nurodyta 3.4 papunktyje. Sutarties įvykdymo užtikrinimas jo pateikimo Užsakovui dieną privalo būti įsigaliojęs, ir turi galioti 40 dienų ilgiau po Darbų atlikimo termino pabaigos, įskaitant laikotarpį statybvietės perdavimui. Jei Darbų atlikimo terminas yra pratęsiamas arba Darbai yra sustabdomi, arba Rangovas vėluoja užbaigti darbus, atitinkamai turi būti pratęstas ir Sutarties įvykdymo užtikrinimo galiojimas.
8.4. Sutarties įvykdymo užtikrinimu garantuojama, kad Užsakovui bus atlyginti nuostoliai, atsiradę dėl to, kad Rangovas neįvykdė įsipareigojimų pagal Sutartį ar vykdė juos netinkamai. Sutarties įvykdymo užtikrinimo dalykas: bet koks Rangovo prievolių pagal sutartį ir jos priedus pažeidimas, dalinis ar visiškas jų nevykdymas ar netinkamas jų vykdymas.
8.5. Jei Sutarties vykdymo metu užtikrinimą išdavęs juridinis asmuo negali įvykdyti savo įsipareigojimų, Užsakovas raštu turi pareikalauti Rangovo per 10 darbo dienų pateikti naują užtikrinimą.
8.6. Garantijos sumos išmokėjimo sąlygos ir tvarka: sutarties įvykdymo užtikrinimas grąžinamas Rangovui per 10 darbo dienų nuo Darbų pabaigos, nurodytos Sutarties 6.7. papunktyje arba nuo pirmo raštiško perkančiosios organizacijos pranešimo garantui apie rangovo pirkimo sutartyje nustatytų prievolių pažeidimą, dalinį ar visišką jų nevykdymą arba netinkamą vykdymą. Garantas neturi teisės reikalauti, kad perkančioji organizacija pagrįstų savo reikalavimą. Perkančioji organizacija pranešime garantui nurodys, kad garantijos suma jai priklauso dėl to, kad rangovas dalinai ar visiškai neįvykdė pirkimo sutarties sąlygų ar kitaip pažeidė pirkimo sutartį.
8.7. Jei perkančioji organizacija pasinaudoja pirkimo sutarties įvykdymo užtikrinimu:
8.7.1. užstatu, dalyvis, siekdamas toliau vykdyti pirkimo sutarties įsipareigojimus, privalo per 10 (dešimt) darbo dienų nuo pranešimo apie pasinaudojimą užstatu gavimo dienos pervesti į Perkančiosios organizacijos banko sąskaitą Nr. Nr. LT88 7300 0100 9344 8951, Swedbank, AB banke, banko kodas 73000, 5 proc. dydžio nuo sutarties vertės (EUR be PVM) sumai. Vėlesni pirkimo sutarties ar kitų su ja susijusių dokumentų pakeitimai ar papildymai neturės įtakos dalyvio įsipareigojimų pagal pirkimo sutarties sąlygų įvykdymo užstatu vykdymui ar apimčiai ir neatleis dalyvio nuo pilnutinio įsipareigojimų pagal pirkimo sutarties sąlygų įvykdymo užstatu vykdymo;
8.7.2. banko arba kredito unijos garantija, arba draudimo bendrovės laidavimo raštu, Rangovas, siekdamas toliau vykdyti pirkimo sutarties įsipareigojimus, privalo per 10 (dešimt) darbo dienų nuo pranešimo apie pasinaudojimą banko arba kredito unijos garantija, arba draudimo bendrovės laidavimo raštu, pateikti perkančiajai organizacijai naują pirkimo sutarties įvykdymo garantiją 5 proc. dydžio nuo sutarties vertės (EUR be PVM) sumai. Vėlesni pirkimo sutarties ar kitų su ja susijusių dokumentų pakeitimai,  ar papildymai, neturės įtakos garanto įsipareigojimų, pagal pirkimo sutarties įvykdymo garantiją, vykdymui ar apimčiai ir neatleis rangovo nuo pilnutinio įsipareigojimų pagal pirkimo sutarties įvykdymo garantiją vykdymo.
8.8. Elektroniniu būdu teikiamas dokumentas turi būti pasirašytas pasiūlymo galiojimo užtikrinimą išdavusio banko, kredito unijos ar draudimo bendrovės saugiu elektroniniu parašu, atitinkančiu Lietuvos Respublikos elektroninio parašo įstatymo nustatytus reikalavimus. Pasiūlymo galiojimo užtikrinimo banko, kredito unijos ar draudimo bendrovės saugų elektroninį parašą Perkančioji organizacija turi galėti nekliudomai patikrinti.

9. DARBŲ PERDAVIMAS-PRIĖMIMAS IR STATYBOS UŽBAIGIMAS
9.1. Užsakovas perima Darbus:
9.1.1. kai visi Darbai baigti pagal Sutartį, įskaitant ir baigiamuosius bandymus, kurių rezultatai yra teigiami, ir, 
9.1.2. kai pasirašomas Darbų perdavimo-priėmimo aktas.
9.2. Rangovas, užbaigęs Darbus, bei, jeigu reikia, atlikęs baigiamuosius bandymus, su prašymu dėl Darbų perdavimo-priėmimo raštu privalo kreiptis į Statinio statybos techninės priežiūros vadovą kartu pateikdamas atliktų statybos Darbų perdavimo ir priėmimo aktą. 
9.3. Užtikrinimo dokumentas, kuriuo užtikrinamas garantinio laikotarpio prievolių įvykdymas pagal Sutartį, tokios formos ir iš tokios trečiosios šalies, kaip nurodyta Sutarties 3.4 papunktyje, pateikiamas Užsakovui pagal šios Sutarties 11.3 punktą. Šis dokumentas rangovo nemokumo ar bankroto atveju turi užtikrinti dėl rangovų kaltės atsiradusių defektų šalinimo išlaidų apmokėjimą Užsakovui.
9.4. Reikalavimai užtikrinimo dokumentui: 
9.4.1. turi būti išduotas ne trumpesniam nei 3 metų laikotarpiui, būti besąlyginis ir galiojimo laikotarpiu negali būti atšaukiamas;
9.4.2. suma turi būti ne mažesnė kaip 5 procentai nuo statybos darbų (be su darbais susijusių paslaugų) kainos (su PVM).
9.5. Rangovas įsipareigojo laiku ir tinkamai įvykdyti savo įsipareigojimus dėl garantinių darbų atlikimo viso garantinio laikotarpio ir patvirtina, kad viena esminių šios Sutarties sudarymo sąlygų buvo Rangovo prisiimti įsipareigojimai dėl garantinio laikotarpio įsipareigojimo vykdymo, o garantinio laikotarpio įsipareigojimų nevykdymas ar Rangovo negalėjimas jų vykdyti nepriklausomai nuo priežasčių, bus laikomas esminiu šios Sutarties pažeidimu, kaip nurodyta šios Sutarties 12.3.7 punkte.
9.6. Rangovas jam priklausančius veiksmus, susijusius su statybos užbaigimu, turi atlikti ne vėliau kaip per 35 dienas nuo Darbų perdavimo ir priėmimo akto pasirašymo dienos. Rangovas, vadovaudamasis 8.7.1 ir 8.13 papunkčių reikalavimais, privalo ištaisyti defektus (jei reikia), kad būtų galima surašyti Statybos užbaigimo dokumentą.
9.7. Užsakovas gavęs Rangovo atliktų Darbų perdavimo ir priėmimo aktą, ne vėliau kaip per 7 dienas:
9.7.1. atlieka bendrą atliktų Darbų apžiūrą, patikrina ir priima juos, kartu ir parengia ir prideda defektų (jei yra), atsiradusių dėl Sutarties neatitinkančių Medžiagų, Įrangos arba darbo kokybės, kurie neturės esminės įtakos naudojant Darbus pagal paskirtį, sąrašą (ar defektų aktą). Jame turi būti nurodoma iki kada defektai turi būti pašalinti. Defektus Rangovas šalina savo sąskaita ir laikas ištaisyti defektus neturi būti ilgesnis kaip 14 darbo dienų po Darbų perdavimo ir priėmimo akto pasirašymo dienos.
9.8. Darbų perdavimo-priėmimo aktą pasirašo Užsakovas, Rangovas ir Statinio statybos techninės priežiūros vadovas. Defektų neištaisymas per Darbų perdavimo-priėmimo akte suteiktą laiką Užsakovui suteikia teisę iki Statybos užbaigimo termino pabaigos pačiam ištaisyti defektus ir (arba) išskaičiuoti defektų taisymo išlaidų sumą iš galutinio mokėjimo Rangovui, arba raštu atsisako perimti Darbus, nurodydamas atsisakymo pagrindą (pvz., kai nustatyti defektai, atsiradę dėl Sutarties neatitinkančių Medžiagų, Įrangos arba darbo kokybės, kurie turės esminės įtakos naudojant Darbus pagal paskirtį), ir nurodo Darbus, kuriuos Rangovas privalo atlikti, kad galėtų būti pasirašomas Darbų perdavimo ir priėmimo aktas, ir (arba) praneša, kad nepateiktas 8.1. papunktyje nurodytas garantinio laikotarpio prievolių įvykdymo užtikrinimo dokumentas ir Darbai negali būti perimti.
9.9. Jeigu Užsakovas vengia perimti atliktą Darbą, pasibaigus Sutarties sąlygų 8.7 punkte nustatytam terminui, kai Darbai turėjo būti perimti pagal Sutartį, ir jeigu Darbai iš esmės atitinka Sutarties reikalavimus, tai turi būti laikoma, kad Darbų perdavimo-priėmimo aktas buvo išduotas paskutinę to laikotarpio dieną.
9.10. Rangovas užbaigęs Darbus, pateikęs dokumentaciją, reikalingą statybos užbaigimo procedūroms vykdyti (STR 1.05.01:2017 „Statybą leidžiantys dokumentai. Statybos užbaigimas. Statybos sustabdymas. savavališkos statybos padarinių šalinimas. Statybos pagal neteisėtai išduotą statybą leidžiantį dokumentą padarinių šalinimas“) ir Šalims pasirašius užbaigtų Statinio statybos darbų perdavimo ir priėmimo aktą, raštu praneša Užsakovui apie pasirengimą galutinai perduoti Statybos darbus
9.11.  Pasirašius Darbų perdavimo ir priėmimo aktą Užsakovas privalo nedelsdamas, bet ne ilgiau kaip per 35 dienas, inicijuoti statybos užbaigimo procedūras. Šalys turi siekti, kiek tai priklauso nuo jų, kad kuo greičiau, būtų atliktos statybos užbaigimo procedūros ir surašytas reikiamas Statybos užbaigimo dokumentas (elektroninis dokumentas), atliktas statinio registravimas Nekilnojamojo turto registre.
9.12. Rangovas per Statybos užbaigimo dokumentų rengimo terminą privalo pašalinti iš Statybvietės visus dar likusius Rangovo įrengimus, Medžiagų perteklių, šiukšles, laikinuosius statinius. Deklaruojamas statinys turi būti švarus ir sutvarkytas. Rangovas užbaigimo procedūrų dalyviams privalo sudaryti tinkamas darbo sąlygas statiniams apžiūrėti, skirti būtiną reikalingą transportą bei specialią aprangą, pateikti statinio statybos dokumentaciją.
9.13. Užsakovui arba jo įgaliotam asmeniui pateikus rašytinius nurodymus (ar defektų aktą) dėl nustatytų defektų, Rangovas po tokių nurodymo gavimo per 14 darbo dienų arba per Užsakovo nurodytą terminą, atsižvelgiant į tai, kuris yra ilgesnis, privalo ištaisyti Užsakovo nustatytus defektus ir, jeigu reikia, organizuoti Užsakovo nurodytus bandymus. Defektų neištaisymas ir bandymų neatlikimas per šį terminą Užsakovui suteikia teisę iki Statybos užbaigimo termino pabaigos ištaisyti defektus ir atlikti bandymus ir (arba) išskaičiuoti defektų taisymo ir bandymų atlikimo išlaidų sumą iš galutinio mokėjimo Rangovui. 
9.14. Statinio statybos pabaiga bus laikomas momentas, kai bus ištaisyti defektai (jei reikia), atliktos statybos užbaigimo procedūros ir surašytas Statybos užbaigimo dokumentas, bei Užsakovui bus perduoti visi Statybos užbaigimo ir su tuo susiję dokumentai, kuriuos privalo saugoti Užsakovas.

10. SUTARTIES KAINA IR APMOKĖJIMAS
10.1.  Sutarties kaina yra 3.4. papunktyje nurodyta sutarties kaina su PVM kartu su Sutartyje numatytais Pakeitimais ir perskaičiavimais pagal 9.14. punktą. 
10.2. Šiai Sutarčiai taikoma fiksuotos kainos kainodaros metodika įtraukiant fiksuotos kainos peržiūros taisykles. Bet koks kiekis, kuris gali būti nustatytas Veiklų sąraše ar Techninio projekto dokumentuose – sąnaudų kiekių žiniaraščiuose, jeigu jie pateikiami, – yra orientacinis (projektinis) ir neturi būti laikomas faktiniu ir tiksliu Darbų, kuriuos Rangovui reikia atlikti, kiekiu.
10.3. Darbų faktinių kiekių neatitikimas orientaciniams (projektiniams) kiekiams, kurie gali būti nustatyti Veiklų sąraše ar Projekto dokumentuose – sąnaudų kiekių žiniaraščiuose – priskiriamas Rangovo atsakomybei ir rizikai, išskyrus atvejus, nurodytus 9.15. papunktyje.
10.4. Apmokėjimo už tinkamai pagal Sutartį atliktus Darbus sumai nustatyti turi būti taikomos Veiklų sąraše nurodytos fiksuotos Darbų grupių (etapų) kainos, bei žiniaraščiuose (sąmatose) detalizuotos darbų kainos.
10.5. Veiklų sąraše nurodytos Darbų grupių (etapų) fiksuotos kainos gali būti sumokėtos Rangovui dalimis atsižvelgiant į faktiškai atliktą to Darbo grupės (etapo) dalį, 9.6. ir 9.9. papunkčiuose numatyta tvarka. Tokiu atveju, Rangovo prašymu, Užsakovo atstovas – Statinio statybos techninis prižiūrėtojas, patikrindamas dalinai atlikto Darbo grupės (etapo) apimtį, turi įvertinti, kokia Veiklų sąraše numatyto Darbo grupės (etapo) dalis yra faktiškai atlikta ir pranešti Rangovui.
10.6. Tarpiniam mokėjimui gauti, Rangovas privalo pateikti Užsakovui detalų atliktų darbų aktą (parengtą pagal žiniaraščius (sąmatas)), Darbų perdavimo priėmimo aktą bei Pažymą apie atliktų darbų vertę, vizuotus Techninio prižiūrėtojo ir PVM sąskaitą faktūrą (sąskaitų pateikimas per SABIS sistemą). Atliktų darbų etapai turi būti iš anksto suderinti su Užsakovu pagal jo gautą finansavimą. Užsakovas, gavęs šiame punkte nurodytus dokumentus, per 10 dienų privalo patvirtinti pasirašydamas atliktų darbų aktą išskyrus atvejus, jeigu:
10.6.1. koks nors Rangovo atliktas Darbas neatitinka Sutarties. Tokiu atveju Užsakovas gali reikalauti Rangovo pateikti pakoreguotus mokėjimo dokumentus atitinkamai sumažinant to tarpinio mokėjimo sumą tokio netinkamo Darbo ištaisymo Išlaidų arba netinkamo daikto pakeitimo dydžiu; ir (arba)
10.6.2. Rangovas pagal Sutartį neatliko arba neatlieka kokio nors Darbo arba įsipareigojimo, apie kurį jam atitinkamai buvo pranešęs Užsakovas. Tokiu atveju Užsakovas gali reikalauti Rangovo pateikti pakoreguotus mokėjimo dokumentus, atitinkamai sumažinant tarpinio mokėjimo sumą to Darbo arba įsipareigojimo verte. 
10.6.3. Kiekvieno tarpinio mokėjimo suma sumažinama atėmus 3.4 papunktyje nurodytą sulaikymo dydį.
10.7. Darbų perdavimo ir priėmimo dokumentai turi būti detalizuoti, aiškūs ir parengti pagal Užsakovo reikalavimus. Rangovas privalo detalizuoti informaciją, pateikiamą Darbų perdavimo ir priėmimo akte ir jo prieduose. 
10.8. Jeigu Užsakovas per 9.6 punkte nustatytą terminą Rangovo pateiktų mokėjimo dokumentų nepatvirtina ir nepateikia nepatvirtinimo priežasčių, turi būti laikoma, kad Rangovo prašoma apmokėti suma yra teisinga. 
10.9. Galutinį mokėjimą Rangovas gali gauti tik tada, kai Šalys pasirašo Darbų perdavimo-priėmimo aktą ir Rangovas ištaiso visus defektus, įvardintus Darbų perdavimo-priėmimo metu, Užsakovui raštiškai patvirtinant tokį defektų ištaisymą bei surašomas Statybos užbaigimo dokumentas.
10.10. Kartu su galutiniu mokėjimu Užsakovas privalo sumokėti Rangovui sulaikymą (jei buvo taikomas).
10.11. Rangovui ištaisius nurodytus defektus ir (ar) surašius Statybos užbaigimo dokumentą per Statybos užbaigimo terminą, kaip nurodyta 8.7.1 ir 8.13 papunkčiuose – visą, arba Rangovui neištaisius nurodytų defektų ir (ar) nesurašius Statybos užbaigimo dokumento ir pasibaigus Statybos užbaigimo terminui, kaip nurodyta 8.7.1 ir 8.13 papunkčiuose – atskaičius defektų taisymo sumą, atsižvelgiant į tai, kas įvyksta anksčiau.
10.12. Užsakovas privalo mokėti Rangovui:
10.12.1. Išankstinio mokėjimo sumą (jeigu taikoma) – per 30 dienų po Išankstinio mokėjimo grąžinimo užtikrinimo banko garantijos arba draudimo bendrovės laidavimo rašto ir išankstinio mokėjimo sąskaitos gavimo dienos. Jeigu Rangovas nepateikia išankstinio mokėjimo grąžinimo užtikrinimo, tai išankstinis mokėjimas Rangovui neatliekamas. Išankstinis mokėjimas rangovui atliekamas, esant rangovo išreikštam pageidavimui.
10.12.2. sumą, patvirtintą Rangovo pateiktuose mokėjimo dokumentuose per 9.12. papunktyje nurodytą dienų skaičių nuo Rangovo pateiktų mokėjimo dokumentų patvirtinimo.
10.13. Užsakovas už laiku kokybiškai atliktus ir Sutarties reikalavimus atitinkančius Darbus atsiskaito mokėjimo pavedimu į Rangovo nurodytą banko sąskaitą per 60 kalendorinių dienų. Atsižvelgiant į tai, kad Sutartį dalinai numatoma finansuoti iš Europos Sąjungos ekonomikos gaivinimo ir atsparumo didinimo priemonės „NextGenerationEU“ lėšų.
10.14. Terminas, per kurį Užsakovas privalo mokėti Rangovui, yra skaičiuojamas nuo PVM sąskaitos faktūros priėmimo patvirtinimo informacinėje sistemoje SABIS dienos. Jeigu Rangovas negauna mokėjimo, Sutarties sąlygų 9.12. papunktyje nurodytu terminu, tai jis turi teisę į delspinigius. Delspinigių dėl vėluojančio mokėjimo dydis yra nurodytas 3.4 papunktyje. 
10.15. Sutarties kaina Sutarties galiojimo metu nekeičiama, išskyrus šiame punkte nurodytais atvejais:
10.15.1. pagal 10 skyriaus nuostatas įforminus Pakeitimą, Sutarties kaina gali būti koreguojama papildomų/ keičiamų/ nevykdomų Darbų sumomis, sudarant susitarimą dėl Sutarties kainos koregavimo. Papildomų/ keičiamų/ nevykdomų Darbų kainos apskaičiuojamos žemiau pateikiamais būdais, nustatant aukščiau esančio būdo taikymo prioritetą, t. y. tik nesant galimybės taikyti aukščiau esantį būdą, gali būti taikomas žemiau esantis būdas:
10.15.1.1. pritaikant Sutartyje numatytų Darbų kainą (jei Sutartyje nustatyti tam tikrų konkrečių darbų įkainiai), jei įmanoma:
10.15.1.1.1. pritaikant Sutartyje nurodytų darbų įkainius, arba 
10.15.1.1.2. išskaičiuojant kainos dalį iš Sutartyje numatyto įkainio, arba pritaikant Sutartyje numatytus panašių darbų įkainius. Panašius darbus turi pagrįsti ir nustatyti Užsakovas;
10.15.1.1.3. įvertinus pagrįstas tiesiogines (darbo užmokesčio ir su juo susijusius mokesčius, statybos produktų ir įrengimų, mechanizmų sąnaudos) bei netiesiogines (pridėtines, statybvietės, pelno) išlaidas pagal Metodikos priedo „Tiesioginių ir netiesioginių išlaidų apskaičiavimo taisyklės“ nuostatas.
10.15.2. padidėjus arba sumažėjus pridėtinės vertės mokesčio (PVM) tarifui Sutarties kaina atitinkamai didinama arba mažinama. Perskaičiavimas atliekamas įsigaliojus Lietuvos Respublikos pridėtinės vertės mokesčio įstatymo pakeitimui, kuriuo keičiamas mokesčio tarifas. PVM tarifas neatliktiems statybos darbams keičiamas (mažinamas ar didinamas) pagal Lietuvos Respublikos teisės aktus. Perskaičiuota Sutarties kaina pradedama taikyti nuo Lietuvos Respublikos pridėtinės vertės mokesčio įstatymo pakeitimo, kuriuo keičiamas šio mokesčio tarifas, nurodytos tarifo įsigaliojimo dienos.
Sutarties kainos perskaičiavimo formulė pasikeitus PVM tarifui:



	 - Perskaičiuota Sutarties kaina (su PVM)

	 - Sutarties kaina (su PVM) iki perskaičiavimo
	A – Atliktų darbų kaina (su PVM) iki perskaičiavimo

	 - senas PVM tarifas (procentais)

	 - naujas PVM tarifas (procentais).
10.15.3. dėl kainų lygio pokyčio Sutarties kaina peržiūrima (perskaičiuojama) tokiomis sąlygomis:
10.15.3.1. Sutarties kaina gali būti peržiūrima dėl kainų lygio pokyčio bet kurios iš Šalių rašytiniu prašymu;
10.15.3.2. peržiūros momentas yra Šalies prašymo kitai Šaliai peržiūrėti Sutarties kainą gavimo diena;
10.15.3.3. gali būti perskaičiuojamos Rangovui mokėtinos sumos tik už statybos darbus, o už su darbais susijusias paslaugas (projektavimą, kitas inžinerines paslaugas, dokumentacijos rengimą, statinio registraciją ir kt.) mokėtinos sumos neperskaičiuojamos;
10.15.3.4. Rangovui mokėtinos sumos už Statybos darbus gali būti perskaičiuojamos, jeigu Lietuvos Respublikos statistikos departamento (www.stat.gov.lt) kas mėnesį skelbiamo statybos sąnaudų elementų kainų indekso statinių tipui „negyvenamieji pastatai“ (toliau – Indeksas) reikšmė pakinta daugiau kaip 0,05 per bet kurį Darbų vykdymo laikotarpį;
10.15.3.5. Sutarties kaina perskaičiuojama dėl Indekso pokyčio, pagal Sutartį neišpirktų Statybos darbų vertę padauginant iš Indekso pokyčio koeficiento, kuris apskaičiuojamas pagal toliau nurodytą formulę:
K = IPb / IPr
kur:	
K – Indekso pokyčio koeficientas,
IPr – Indekso reikšmė perskaičiavimo laikotarpio pradžioje – galiojanti Indekso reikšmė, kokia yra paskelbta Lietuvos Respublikos statistikos departamento tinklalapyje Sutarties sudarymo datai (atliekant pirmąjį perskaičiavimą) ar praeito perskaičiavimo datai (atliekant paskesnius perskaičiavimus),
IPb – Indekso reikšmė perskaičiavimo laikotarpio pabaigoje – galiojanti Indekso reikšmė, kokia yra paskelbta Lietuvos Respublikos statistikos departamento tinklalapyje perskaičiavimo termino datai.
10.15.3.6. Sutarties kaina perskaičiuojama pagal formulę:
Perskaičiuota Sutarties kaina = PD+((SK – PD)*K) + KD
kur:
PD – iki kainos perskaičiavimo atliktų Statybos darbų kaina Eur su PVM;
SK – perskaičiavimo metu galiojanti Statybos darbų kaina su PVM;
K – Indekso pokyčio koeficientas;
KD – kitos, neperskaičiuojamos, Sutarties kainos dalys su darbais susijusios paslaugos (darbo projekto parengimas, inžinerinės paslaugos ir kt.);
10.15.3.7. Šalys privalo sudaryti Susitarimą dėl kainos perskaičiavimo per 10 darbo dienų nuo Šalies prašymo kitai Šaliai perskaičiuoti kainą pateikimo dienos. Šalys privalo Susitarime nurodyti Indekso reikšmę laikotarpio pradžioje ir jos nustatymo datą, Indekso reikšmę laikotarpio pabaigoje ir jos nustatymo datą, Indekso pokyčio koeficientą, perskaičiuotą fiksuotos kainos sumą ir Sutarties kainos detalizacijos žiniaraštyje nurodytus įkainius, perskaičiuotą Pradinės sutarties vertę, perskaičiuotą Sutarties įvykdymo užtikrinimo sumą (jeigu ji turi būti didinama pagal Sutarties 7.2 punktą), perskaičiuotą Statybos darbų ir Rangovo civilinės atsakomybės privalomojo draudimo sumą (šios sumos turi būti padauginamos iš Indekso pokyčio koeficiento) bei kitą perskaičiavimui reikšmingą informaciją;
10.15.3.8. po to, kai Šalys sudaro Susitarimą dėl kainos perskaičiavimo, perskaičiuotoji kaina taikoma Statybos darbams, kurie yra įtraukiami į Atliktų darbų aktus (kaip per ataskaitinį laikotarpį atlikti Darbai), Rangovo pateikiamus po Šalies prašymo kitai Šaliai perskaičiuoti kainą pateikimo. Jeigu dėl Susitarimo sudarymui reikalingo laiko gali vėluoti Atliktų darbų aktų pateikimas, Rangovas turi teisę arba (a) pateikti Atliktų darbų aktą su neperskaičiuotomis kainomis ir perskaičiavimą atlikti kitame Atliktų darbų akte, arba (b) sustabdyti Atliktų darbų akto pateikimą iki bus perskaičiuotos kainos;
10.15.3.9. kainų perskaičiavimas negali apimti laikotarpio, už kurį jau buvo atliktas perskaičiavimas;
10.15.3.10. Sutarties kainos peržiūros gali būti koreguojama ne anksčiau kaip po 6 mėnesių nuo Sutarties įsigaliojimo dienos;
10.15.3.11. jeigu Darbai vėluoja dėl priežasčių, dėl kurių Rangovas neįgyja teisės į Darbų terminų pratęsimą, uždelstų Statybos darbų kaina neperskaičiuojama dėl kainų lygio kilimo (kai Indekso pokyčio koeficientas yra didesnis nei 1,05), bet turi būti perskaičiuojama dėl kainų lygio kritimo (kai Indekso pokyčio koeficientas yra mažesnis nei 0,95)
10.16. Jei Darbų faktinis kiekis skiriasi nuo orientacinių (projektinių) kiekių (skaičiuojant pinigine verte) daugiau kaip 15 procentų, skaičiuojant nuo Pradinės sutarties vertės, Sutarties kaina keičiama dėl visų darbų kiekių, viršijančių 15 procentų skirtumo ribą, atliekant sutarties keitimą nustatyta tvarka ir taikant kiekių (apimčių) keitimo sąlygas, nurodytas Metodikos III skyriuje. Tokių darbų kiekių vertės nustatymo, teikimo ir tvirtinimo procedūra atliekama analogiškai kaip pagal Pakeitimų procedūrą, nurodytą 10 skyriuje.
10.17. Užsakovas gali tiesiogiai atsiskaityti su Subrangovais už jų atliktus darbus. Apie tai Užsakovas raštu informuoja Subrangovus per 3 darbo dienas po informacijos apie juos gavimo. Subrangovui raštu pateikus prašymą pasinaudoti tiesioginio atsiskaitymo galimybe, sudaroma trišalė sutartis tarp Užsakovo, Rangovo ir jo Subrangovo, nustatanti tiesioginio atsiskaitymo su Subrangovu tvarką, atsižvelgiant į pirkimo dokumentuose, Sutartyje ir subrangos sutartyje nustatytus reikalavimus. Rangovas turi teisę prieštarauti nepagrįstiems mokėjimams Subrangovui trišalėje sutartyje nustatyta tvarka.
10.18. PVM sąskaitos faktūros pagal šią Sutartį turi būti teikiamos per informacinę sistemą SABIS. PVM sąskaitos faktūros gali būti teikiamos tik po to, kai abi Šalys pasirašo apmokėjimui skirtus dokumentus. Apmokėjimui skirti dokumentai privalo būti vizuoti ir pasirašyti Techninio prižiūrėtojo. Prie informacinėje sistemoje SABIS teikiamos PVM sąskaitos faktūros privalo būti pridėta abiejų šalių ir Techninio prižiūrėtojo pasirašyti apmokėjimui skirtų dokumentų skaitmeninės kopijos. Rangovo patirtas išlaidas teikiant PVM sąskaitą faktūrą informacinėje sistemoje SABIS Užsakovas neapmoka.
10.19. Užsakovas, gali atsisakyti apmokėti jeigu:
10.19.1. PVM sąskaita faktūra pateikiama ne per informacinę sistemą SABIS, be Užsakovo pasirašyto atliktų Darbų akto ir kitų apmokėjimui reikalingų dokumentų kopijų;
10.19.2. nurodytos sumos ar Darbų kiekiai yra klaidingi, arba koks nors Rangovo atliktas Darbas neatitinka Sutarties. Tokiu atveju Užsakovas gali reikalauti Rangovo pateikti pakoreguotus mokėjimo dokumentus atitinkamai sumažinant to tarpinio mokėjimo sumą tokio netinkamo Darbo ištaisymo Išlaidų arba netinkamo daikto pakeitimo dydžiu; ir (arba)
10.19.3. Rangovas pagal Sutartį neatliko arba neatlieka kokio nors Darbo arba įsipareigojimo, apie kurį jam atitinkamai buvo pranešęs Užsakovas ar Statinio statybos techninis prižiūrėtojas. Tokiu atveju Užsakovas gali reikalauti Rangovo pateikti pakoreguotus mokėjimo dokumentus, atitinkamai sumažinant tarpinio mokėjimo sumą to Darbo arba įsipareigojimo verte.

11. PAKEITIMAI
11.1. Užsakovas šiame skyriuje nustatytomis sąlygomis gali nurodyti daryti Pakeitimus. Pakeitimai gali apimti:
11.1.1. bet kurios Darbų dalies montavimo ar įrengimo vietos ar padėties keitimą, Darbų dalies lygių, pozicijų ir (arba) matmenų pakitimus;
11.1.2. bet kurio atskiro Darbo atsisakymą arba Darbo apimties sumažinimą;
11.1.3. Darbo kokybės ar kitų bet kurio atskiro Darbo savybių pakitimus;
11.1.4. bet kurį papildomą Darbą, Įrangą, Medžiagas.
11.2. Pakeitimas pagrindžiamas dokumentais (pvz. defektiniu (pakeitimų) aktu, brėžiniais (įsk. Projekto korektūrą pagal jo naują laidą), ar kitais dokumentais), kurie turi būti patvirtinti Rangovo, statinio statybos techninės priežiūros vadovo ir projektuotojo ir (ar) statinio projekto vykdymo priežiūros vadovo parašais, bei raštu suderinti su Užsakovu. 
11.3. Jeigu Pakeitimas atliekamas kitais negu apibrėžti šiame skyriuje atvejais, tokiam pakeitimui atlikti turi būti vykdomas atskiras pirkimas, t. y. nauja pirkimo procedūra pagal Lietuvos Respublikos viešųjų pirkimų įstatymo reikalavimus.
11.4. Sutarties Pakeitimai gali būti atliekami vadovaujantis VPĮ 89 straipsnio 1 dalies 1-3, 5 punkto ir 2 dalies nuostatomis.  Bei kitais VPĮ 89 str. atvejais, nei numatyta sutartyje.
11.5. Jeigu Pakeitimai atliekami pagal VPĮ 89 straipsnio 1 dalies 3 punkto nuostatas, nenumatytomis aplinkybėmis laikomos aplinkybės, kurių nebuvo įmanoma nuspėti, nepaisant to, kad Užsakovas pagrįstai apdairiai rengėsi pradiniam sutarties sudarymui, atsižvelgdamas į visas jo turimas priemones, konkretaus projekto pobūdį ir charakteristikas, gerąją praktiką atitinkamoje srityje ir poreikį užtikrinti tinkamą rengiantis sutarties sudarymui panaudotų išteklių ir numatomos jos vertės santykį.
11.6. Pakeitimas įforminamas susitarimu ar protokolu dėl darbų pakeitimo, nurodant darbų pavadinimus, vienetus, kiekius, techninius sprendinius (pavyzdžiui, brėžinius ir kita), įkainių/kainų nustatymo pagrindimą ir skaičiavimą (vadovaujantis 9.14.1. papunkčiu). Toks susitarimas ar protokolas turi būti patvirtintas ir pasirašytas Šalių ir laikomas sudėtine Sutarties dalimi. Atliktų darbų aktai turi atitikti pagal Užsakovo nurodymą atliktus Pakeitimus. 
11.7. Pakeitimai forminami ir įkainojami tokia tvarka:
11.7.1. jei būtina/tikslinga atsisakyti atskiro darbo, ar būtina/tikslinga mažinti Darbų apimtis, Rangovas pateikia nevykdytinų Darbų lokalinę sąmatą, kurioje nurodo nevykdytinų Darbų kainas, apskaičiuotas pagal 9.14.1. papunktyje nurodytus Darbų kainų nustatymo būdus, ir, Užsakovui įvertinus Rangovo siūlymą, koreguojama Sutarties kaina;
11.7.2. jei Sutartyje numatytą atskirą darbą (ar jo dalį) būtina/tikslinga keisti kitu atskiru darbu, Rangovas pateikia nevykdytinų Darbų lokalinę sąmatą, kurioje nurodo nevykdytinų Darbų kainas, apskaičiuotas pagal 9.14.1 papunktyje nurodytus Darbų kainų nustatymo būdus, bei siūlymą dėl kitų Darbų, t. y. vietoje nevykdomų Darbų siūlomų atlikti Darbų lokalinę sąmatą, sudarytą pagal 9.14.1. papunktyje nurodytus Darbų kainų nustatymo būdus, ir, Užsakovui įvertinus Rangovo siūlymą, koreguojama Sutarties kaina (jei reikia);
11.7.3. jei būtina/tikslinga atlikti papildomą darbą ar būtina/tikslinga didinti Darbų apimtis, Rangovas pateikia siūlymą dėl papildomų Darbų, t. y. papildomų Darbų lokalinę sąmatą, sudarytą pagal 9.14.1 papunktyje nurodytus Darbų kainų nustatymo būdus, ir, Užsakovui įvertinus Rangovo siūlymą, koreguojama Sutarties kaina.
11.8. Jeigu bet kuris statybos dalyvis Darbų vykdymo metu sužino apie Techninio projekto klaidą arba techninį trūkumą dokumento, kuriuo vadovaujantis Rangovas privalo vykdyti Darbus, tai jis apie tai privalo nedelsdamas pranešti Užsakovui. Užsakovas, gavęs tokį pranešimą, privalo pateikti Rangovui trūkstamą informaciją, tinkamus paaiškinimus bei (jeigu reikia) įforminti Pakeitimą. Techninio projekto klaida ar dokumento techninis trūkumas turi būti patvirtintas projektą rengusio projektuotojo.
11.9. Jeigu Rangovas, vykdydamas Darbus, susiduria su sąlygomis Statybvietėje, kurių jis iki Sutarties pasirašymo pagrįstai negalėjo numatyti, tai Rangovas apie tai privalo nedelsdamas, bet ne vėliau kaip per 5 dienas pranešti Užsakovui, detaliai nurodydamas aplinkybes. Jeigu Rangovas, dėl šiame punkte minimų priežasčių, uždelsia baigti Darbus laiku ir (arba) turi papildomų Išlaidų, tai Rangovas turi teisę reikalauti Darbų atlikimo termino pratęsimo ir tokių papildomų Išlaidų apmokėjimo, kurie jam priklausytų, jeigu jis būtų nedelsdamas pranešęs.

12. ATSAKOMYBĖ UŽ DEFEKTUS, GARANTIJOS
12.1. Užsakovas, nustatęs Darbų trūkumus ar kitokius nukrypimus nuo Sutarties po Darbų perdavimo-priėmimo, jei tie trūkumai ar nukrypimai negalėjo būti nustatyti perimant Darbą (paslėpti trūkumai arba atsiradę statinio garantinio naudojimo metu), taip pat jei jie buvo Rangovo tyčia paslėpti, privalo apie juos raštu pranešti Rangovui.
12.2. Darbų garantinis terminas nustatomas vadovaujantis Lietuvos Respublikos civilinio kodekso 6.698 straipsnio nuostatomis. Rangovas garantinio laikotarpio metu privalo, Užsakovui pareikalavus, atlikti visus defektų arba žalos ištaisymo Darbus. Rangovas privalo savo sąskaita ir rizika atlikti Darbus, jeigu tie Darbai susiję su Sutarties neatitinkančiomis Medžiagomis, netinkama darbų kokybe arba bet kurio Rangovo įsipareigojimo pagal Sutartį neįvykdymu.
12.3. Rangovas per 5 darbo dienas nuo Darbų perdavimo ir priėmimo akto pasirašymo turi Užsakovui pateikti dokumentą, kuriuo užtikrinamas garantinio laikotarpio prievolių įvykdymas pagal pasirašytą Sutartį. Šis dokumentas Rangovo nemokumo ar bankroto atveju turi užtikrinti dėl Rangovų kaltės atsiradusių defektų, nustatytų per pirmuosius 3 statinio garantinio termino metus, šalinimo išlaidų apmokėjimą Užsakovui. Defektų šalinimo užtikrinimo suma statinio garantiniu 3 metų laikotarpiu turi būti ne mažesnė kaip 5 procentai statinio statybos darbų (atliktų Darbų bei su darbais susijusiomis paslaugomis projektavimo, išpildomųjų topografinių nuotraukų, kadastrinių matavimų ir pan. inžinerinių paslaugų) kainos (su PVM).

13. SUTARTIES ESMINIS PAŽEIDIMAS IR NUTRAUKIMAS
13.1. Jeigu Darbų vykdymo sustabdymas, pagal Sutarties sąlygų 6.9 papunktį, trunka ilgiau nei 91 dieną, tai Rangovas gali reikalauti leidimo atnaujinti Darbų vykdymą. Jeigu per 21 dieną toks leidimas nėra suteikiamas, Rangovas gali reikalauti nutraukti Sutartį. Tokiu Sutarties nutraukimo atveju turi būti nustatytos ir Šalių parašais patvirtintos atliktų Darbų apimtys ir Rangovui mokėtinos sumos.
13.2. Jeigu Rangovas nevykdo arba netinkamai vykdo kuriuos nors įsipareigojimus pagal Sutartį, tai Statinio statybos techninės priežiūros vadovas raštu gali Rangovui nurodyti įvykdyti įsipareigojimus arba ištaisyti netinkamai atliktus Darbus per pagrįstai tinkamą laiką.
13.3. Užsakovas privalo bet kuriuo šiame punkte išvardintu atveju arba aplinkybėms, prieš 21 dieną apie tai pranešęs Rangovui, nutraukti Sutartį ir pašalinti Rangovą iš Statybvietės dėl šių esminių sutarties pažeidimų, jei Rangovas:
13.3.1. nevykdo Sutarties sąlygų 12.2 papunktyje nurodytų Statinio statybos techninės priežiūros vadovo nurodymų ir dėl to Užsakovas iš esmės negauna Darbų rezultato, kokio tikėjosi;
13.3.2. nepateikia Sutarties įvykdymo užtikrinimo pagal 7.1 papunkčio nuostatas arba visais pagrįstais atvejais nepratęsia Sutarties įvykdymo užtikrinimo galiojimo;
13.3.3. nepradeda laiku vykdyti Darbų (daugiau negu 30 kalendorinių dienų), kitaip aiškiai parodo ketinimą netęsti savo įsipareigojimų pagal Sutartį arba nevykdo Darbų pagal Kalendorinį Darbų grafiką, kaip nurodyta šios Sutarties 6.5. punkte, ir tampa aišku, kad juos baigti iki Darbų atlikimo termino pabaigos neįmanoma;
13.3.4. jeigu Rangovas ar Subrangovas pateikė tikrovės neatitinkančius dokumentus, kad laimėtų viešąjį pirkimą, kurio pagrindu sudaroma ši Sutartis;
13.3.5. kai Rangovas bankrutuoja arba yra likviduojamas ar kitaip restruktūrizuojamas, sustabdo ūkinę veiklą, keičiama organizacinė struktūra – juridinis statusas, pobūdis ar valdymo struktūra ir tai gali turėti įtakos tinkamam Sutarties įvykdymui, išskyrus atvejus, kai dėl šių pasikeitimų yra tinkamai keičiama Sutartis; 
13.3.6. kai Rangovas perleidžia iš sutarties kylančias teises ir pareigas be Užsakovo leidimo; 
13.3.7. kai Rangovas atsisako pašalinti arba nepašalina defektų ir jų sąlygotos žalos, atsiradusius garantinio laikotarpio metu per Užsakovo nustatytus protingus, technologiškai pagrįstus terminus.
13.4. Nutraukus Sutartį pagal 12.3 papunktį:
13.4.1. Rangovas privalo toliau vykdyti pagrįstus Užsakovo nurodymus dėl turto išsaugojimo arba dėl Darbų saugos, ir
13.4.2. Užsakovas turi nustatyti likusias Rangovui mokėtinas sumas už tinkamai atliktus, bet neapmokėtus Darbus. Tačiau Užsakovas Rangovo sąskaita gali padengti bet kuriuos nuostolius ir papildomas Išlaidas, susijusias su defektų ištaisymu, kitas Užsakovo išlaidas, atsiradusias dėl šios Sutarties, ar baudą, prilygstančią 10 proc. nutraukimo dieną neatliktos Darbų dalies vertei. Jei pareiškiamas reikalavimas dėl nuostolių atlyginimo, bauda įskaitoma į nuostolius. Užsakovas, padaręs tokius atskaitymus, visą likusią Rangovui mokėtiną sumą privalo išmokėti Rangovui.
13.5. Užsakovas bet kada dėl objektyvių nuo jo nepriklausančių aplinkybių, nepriklausomai nuo Rangovo veiksmų, turi teisę nutraukti Sutartį ne vėliau kaip prieš 14 dienų apie tai raštu pranešdamas Rangovui. Tokiu atveju Rangovui turi būti sumokėta:
13.5.1. už bet kurį tinkamai atliktą Darbą pagal Sutartyje nustatytas kainas;
13.5.2. Išlaidos už Įrangą ar Medžiagas, kurie skirti Darbams ir, kuriuos Rangovas tam tikslui įsigijo. Užsakovui sumokėjus, ši Įranga ir Medžiagos tampa Užsakovo nuosavybe;
13.5.3. bet kurios kitos Išlaidos arba įsipareigojimai, kuriuos Rangovas pagrįstai prisiėmė tikėdamasis baigti Darbus.
Užsakovas neturi teisės nutraukti Sutarties dėl to, kad planuoja Darbus vykdyti pats arba įpareigoti juos vykdyti kitą rangovą.
13.6. Rangovas gali bet kuriuo šiame punkte išvardintu atveju arba aplinkybėms, prieš 14 dienų apie tai raštu pranešęs Užsakovui, nutraukti Sutartį dėl šių esminių sutarties pažeidimų:
13.6.1. per 60 dienų negauna viso apmokėjimo (išskyrus atskaitymus pagal 9 skyriaus nuostatas);
13.6.2. Užsakovas visiškai nevykdo savo įsipareigojimų pagal Sutartį;
13.6.3. Darbų vykdymo sustabdymas pagal Sutarties 12.1 papunktį trunka ilgiau nei 112 dienų;
13.6.4. bendras Darbų vykdymo sustabdymas trunka ilgiau nei pusė Darbų atlikimo termino ir ilgiau kaip 112 dienų.
13.7.  Rangovo pasirinkimas nutraukti Sutartį neturi pažeisti kurių nors kitų iš Sutarties arba kitaip kylančių Rangovo teisių.
13.8. Jeigu Rangovas nutraukė Sutartį pagal 12.6.1 ir 12.6.2 papunkčius, jam turi būti suteikta teisė atgauti sustabdymo ir statybvietės palikimo išlaidas kartu su bauda, prilygstančia 5 proc. nutraukimo dieną neatliktos Darbų dalies vertei.
13.9. Sutarties nutraukimo įsigaliojimo atveju pagal bet kurį Sutarties sąlygų punktą, Rangovas per Užsakovo nurodytą terminą privalo:
13.9.1. nutraukti visą tolesnį Darbą, išskyrus tokį, kurį būtina atlikti dėl gyvybės ar turto išsaugojimo arba dėl Darbų saugos;
13.9.2. perduoti Užsakovui Įrangą ir Medžiagas, už kuriuos jau sumokėta;
13.9.3. pašalinti visus Rangovo įrengimus ir kitus daiktus iš Statybvietės ir pats palikti Statybvietę.
13.10. Užsakovas taip pat gali Lietuvos Respublikos viešųjų pirkimų įstatymo nurodytais atvejais ir tvarka vienašališkai nutraukti Sutartį apie tai Rangovui pranešant raštu.

14. GINČAI
14.1. Sutarties Šalys visus ginčus stengiasi išspręsti derybomis. Kilus ginčui, Sutarties Šalys raštu išdėsto savo nuomonę kitai Šaliai ir pasiūlo ginčo sprendimą. Gavusi pasiūlymą ginčą spręsti derybomis, Šalis privalo į jį atsakyti per 30 dienų. Ginčas turi būti išspręstas per ne ilgesnį nei 60 dienų terminą nuo derybų pradžios. Jei ginčo išspręsti derybomis nepavyksta arba, jei kuri nors Šalis laiku neatsako į pasiūlymą ginčą spręsti derybomis, kita Šalis turi teisę, įspėdama apie tai kitą Šalį, pereiti prie kito ginčų sprendimo procedūros etapo. Su Sutartimi susiję ginčai, kurių nepavyksta išspręsti derybų keliu, sprendžiami teisme pagal Užsakovo buveinės vietą, vadovaujantis Lietuvos Respublikos įstatymais.

15. NENUGALIMA JĖGA
15.1. Šalis gali būti visiškai ar iš dalies atleidžiama nuo atsakomybės už Sutarties nevykdymą dėl nenugalimos jėgos (force majeure) aplinkybių, atsiradusių po Sutarties įsigaliojimo dienos, bei nustatytų ir jas patyrusios Šalies įrodytų pagal Lietuvos Respublikos civilinį kodeksą, jeigu Šalis nedelsiant pranešė kitai Šaliai apie kliūtį bei jos poveikį įsipareigojimų vykdymui.
15.2. Nenugalima jėga (force majeure) nelaikoma tai, kad rinkoje nėra reikalingų prievolei vykdyti prekių, Šalis neturi reikiamų finansinių išteklių arba Šalies kontrahentai pažeidžia savo prievoles. Nenugalima jėga (force majeure) taip pat nelaikomos Šalies veiklai turėjusios įtakos aplinkybės, į kurių galimybę Šalys, sudarydamos Sutartį, atsižvelgė, t. y. Lietuvoje pasitaikančios aplinkybės, valstybės ar savivaldos institucijų sprendimai, sukėlę bet kurios iš Šalių reorganizavimą, privatizavimą, likvidavimą, veiklos pobūdžio pakeitimą, stabdymą (trukdymą), kitos aplinkybės, kurios turėtų būti laikomos ypatingomis, bet Lietuvoje Sutarties sudarymo metu yra tikėtinos.
15.3. Sutartis baigiasi kitos Šalies reikalavimu, kai ją įvykdyti kitai Šaliai neįmanoma dėl nenugalimos jėgos (force majeure).

16. ASMENS DUOMENŲ APSAUGA
16.1. Vykdydamos šią Sutartį, Sutarties Šalys įsipareigoja laikytis 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) (toliau – Reglamentas (ES) 2016/679), Lietuvos Respublikos asmens duomenų teisinės apsaugos įstatymo ir kitų teisės aktų, reglamentuojančių asmens duomenų apsaugą.
16.2. Sutarties vykdymo metu Šalių gauti asmens duomenys yra tvarkomi pagal Reglamento (ES) 2016/679 6 straipsnio 1 dalies b punktą, t. y. tvarkyti duomenis būtina siekiant įvykdyti sutartį, kurios šalis yra duomenų subjektas.
16.3. Sutarties šalys, vykdydamos šią Sutartį nėra įpareigotos tvarkyti asmens duomenis viena kitos vardu, todėl šios Sutarties vykdymo laikotarpiu yra laikomos duomenų valdytojais, ir joms tenka pereiga laikytis Reglamente (ES) 2016/679 duomenų valdytojui numatytų teisių ir pareigų.
16.4. Jei šios Sutarties vykdymui yra pasitelkiamas subrangovas, pagal Reglamentą (ES) 2016/679 jam yra taikomi lygiai tokie pat reikalavimai kaip ir Rangovui. Rangovas privalo informuoti subrangovą (duomenų subjektą), kad gauti jo asmens duomenys bus tvarkomi vadovaujantis Reglamento (ES) 2016/679 13 straipsniu.
16.5. Sutarties Šalys gautus asmens duomenis saugo – ne trumpiau kaip 4 metus nuo Sutarties įvykdymo ir ne ilgiau nei to reikalauja duomenų tvarkymo tikslai ar numato teisės aktai, jeigu juose yra nustatytas ilgesnis duomenų saugojimas. Asmens duomenys turi būti saugomi tol, kol iš sutartinių santykių gali kilti pagrįstų reikalavimų arba kiek tai reikalinga Šalių teisėtiems interesams įgyvendinti ir apsaugoti. Nebereikalingi asmens duomenys sunaikinami.

17. BAIGIAMOSIOS NUOSTATOS
17.1. Visi su Sutartimi susiję pranešimai, nurodymai, prašymai, kiti dokumentai ar susirašinėjimas turi būti siunčiami raštu (faksu, elektroninėmis priemonėmis arba pasirašytinai per pašto paslaugos teikėją ar kitą tinkamą vežėją). Apie savo adreso ar kitų rekvizitų pasikeitimą kiekviena Šalis nedelsdama, tačiau ne vėliau kaip per 5 (penkias) dienas nuo minėto pasikeitimo dienos, raštu privalo pranešti kitai Šaliai. Šalių rekvizitai nurodyti šios Sutarties 16.4 papunktyje.
17.2. Visais su Sutarties įgyvendinimu susijusiais klausimais Šalys privalo susirašinėti ir bendrauti lietuvių kalba.
17.3. Sutartis sudaryta 2 (dviem) vienodą teisinę galią turinčiais egzemplioriais, po vieną egzempliorių Užsakovui ir Rangovui
arba (jeigu sutartis pasirašoma kaip elektroninis dokumentas)
 Sutartis sudaryta 1 (vienu) egzemplioriumi, kurį Šalių atstovai pasirašo kvalifikuotais elektroniniais parašais, ir po vienodą teisinę galią turintį egzempliorių turi Užsakovas ir Rangovas.
17.4. Šalys šią Sutartį perskaitė, joms buvo išaiškintas Sutarties turinys ir pasekmės, Šalys Sutartį suprato ir, kaip visiškai atitinkančią jų valią ir ketinimus, pasirašė.
Sutarties priedai:
1. 1 priedas. Rangovo pasiūlymas;
2. 2 priedas. Įkainotų veiklų sąrašas;
3. 3 priedas. Techninis projektas (pridedama atskiru failu);
4. 4 priedas. Techninė specifikacija
5. 4.1. priedas. Darbų ir įrenginių sąrašas_1;
6. 4.2. priedas. Darbų kiekių žiniaraštis_1;
7. 4.3. priedas. Įrenginių poreikio žiniaraštis_1;
8. 4.4. priedas. Vidaus įrangos ir baldų poreikio žiniaraštis_1;
9. 5 priedas. Rangovo darbuotojų (specialistų) sąrašas;
10. 6 priedas. Statybvietės perdavimo-priėmimo aktas;
11. 7 priedas. Atliktų darbų aktas;
12. 8 priedas. Pažyma;
13. 9 priedas. Darbų perdavimo-priėmimo aktas;
14. 10 priedas. Rangovo žalos nedarymo deklaracija.

18. ŠALIŲ REKVIZITAI IR PARAŠAI:

	Užsakovas:
	
	Rangovas:

	Kazlų Rūdos savivaldybės administracija
	
	

	Atgimimo g. 12, 69413 Kazlų Rūda
	
	

	Įstaigos kodas 188777932
	
	

	A. s. Nr. LT49 7300 0101 6411 4444
	
	

	„Swedbank“, AB, b. k. 73000
	
	

	Tel. (+370 343) 95 276
	
	

	El. paštas priimamasis@kazluruda.lt
	
	

	
Administracijos direktorius 

Rokas Liaudinskas
	
	







































Sutarties Priedas Nr.6

	Statybvietės perdavimo-priėmimo aktas
[Data]

	Rangos sutarties data, numeris:

	Statybvietės adresas: 

	Užsakovas – [pavadinimas], vadovaudamasis Sutarties sąlygų 4.1 punkto nuostatomis šiuo Statybvietės perdavimo-priėmimo aktu suteikia Rangovui – [pavadinimas] Statybvietės valdymo teisę.
Rangovas, šiuo aktu perėmęs Statybvietę, tampa atsakingu už Statybvietę ir jos prieigas pagal Sutartį. Rangovas, pasirašydamas šį aktą patvirtina, kad:
1. Statybvietės ribos pažymėtos brėžinyje, fiziškai parodytos Rangovo atstovui.
2. Rangovui yra perduotas Statybvietės ribų brėžinys.

Statybvietės perdavimo - priėmimo metu yra užfiksuota esama Statybvietės priklausinių būklė, už kurią Rangovas yra atsakingas:
1. 
2. 



	Priedai: 
1. Statybvietės ribų brėžinys;
2. Esamą Statybvietės priklausinių būklę apibūdinantys priedai, nuotraukos, aprašymai ar kita. 


	Užsakovo atstovas ____________________________________
Parašas:______________________                                          Data

	Rangovo atstovas _____________________________________
Parašas:______________________                                          Data





Sutarties priedas Nr.7

(atliktų darbų akto forma)

ATLIKTŲ DARBŲ AKTAS Nr. ____
Data___________
Užsakovas:
Rangovas:
Objektas: 
Sudaryta už ______m.__________mėn.

	Eil. 
Nr.
	Darbų grupių (etapų) pavadinimas
	
Kaina
pagal Sutartį
(Eur) be PVM
	Atliktų Darbų grupės (etapo) dalis (%) nuo Darbų pradžios
	Atliktų Darbų grupės (etapo) dalis (%) per atsiskaitomą laikotarpį
	Atliktų Darbų grupės (etapo) per atsiskaitomą laikotarpį suma (Eur) be PVM

	 
	 
	
	
	 
	 

	 
	
	
	
	 
	 

	
	[Darbų grupės (etapo) pavadinimas pagal Veiklų sąrašą]
	
	
	 
	 

	 
	 
	
	
	 
	 

	 
	 
	
	
	 
	 

	 
	 
	
	
	 
	 

	 
	 
	
	
	 
	 

	 
	 
	
	
	 
	 

	 
	 
	
	
	 
	 

	 
	 
	
	 Suma be PVM (Eur):
	 

	 
	 
	
	PVM [tarifas]: :
	

	 
	 
	
	Bendra suma su PVM (Eur):
	



Užsakovas  				  Rangovas

20__m. __________________ mėn. ____d. 		20__m. _________ mėn. __________d.




Sutarties Priedas Nr.8

Užsakovas:	Kazlų Rūdos savivaldybės administracija

Rangovas:	........................................................

[bookmark: _Toc417482830][bookmark: _Toc417894999][bookmark: _Toc468708210][bookmark: _Toc488920557][bookmark: _Toc67302680]Pažyma apie atliktų darbų vertę Nr. __________
[bookmark: _Toc417482831][bookmark: _Toc417895000][bookmark: _Toc468708211][bookmark: _Toc488920558][bookmark: _Toc67302681]P A Ž Y M A

Apmokėjimas už 20       m.  ……………………………  mėn.
 					
	Eil. Nr.
	Objekto pavadinimas
	Rangos sutarties Nr.
	Objekto kaina
	Atlikta darbų

	
	
	
	
	Nuo statybos pradžios 
	Nuo metų pradžios
	Per ataskaitinį laikotarpį

	
	
	
	
	
	Darbų vertė
	PVM
	Iš viso
	Darbų vertė
	PVM
	Iš viso

	
	
	
	
	
	
	
	
	
	
	

	
	
	
	
	
	
	
	
	
	
	

	
	
	
	
	
	
	
	
	
	
	



Techninis prižiūrėtojas:	………………………………………………..
Atestato Nr.

Užsakovas:	………………………………..		Rangovas:	
202.. m. ………………….. mėn. ……. d.		202.. m. …………….. mėn. ……. d.





Sutarties Priedas Nr.9

DARBŲ PERDAVIMO IR PRIĖMIMO AKTAS

[Akto sudarymo vieta], ......... m. ............................... ........... d.

[Rangovo pavadinimas], atstovaujama .............................................., veikiančio pagal ........................................................................................................., toliau vadinamas Rangovu, ir [Užsakovo pavadinimas], atstovaujama ..........................................., veikiančio pagal ......................................................................................, toliau vadinamas Užsakovu (toliau kartu vadinamos Šalimis, o kiekviena atskirai – Šalimi), vadovaudamiesi Šalių sudaryta [sutarties pavadinimas, sudarymo data] sutartimi (toliau – vadinama Sutartimi), bei papildomais susitarimais Nr. _________ , sudarė šį Darbų perdavimo-priėmimo aktą: 

1. Rangovas perduoda Užsakovui atliktus Darbus ...................................................... [Darbų pavadinimas, sutampantis su Sutarties 2.1 punkte esančiu Darbų pavadinimu], o Užsakovas šiuos atliktus Darbus priima. 
2. Už atliktus Darbus Užsakovas įsipareigoja sumokėti Rangovui likusią....................... Eur (.................................................................................................... eurų) sumą Šalių sudarytoje Sutartyje nustatyta tvarka.
[3. 	Šalys patvirtina, kad Darbai yra atlikti pilnai ir tinkamai. Užsakovas neturi Rangovui pretenzijų dėl atliktų Darbų kokybės.] 
[3. 	Šalys patvirtina, kad Darbai yra atlikti pilnai ir tinkamai, išskyrus defektus, kurie neturės esminės įtakos naudojant Darbus pagal paskirtį. Defektų sąrašas pridedamas. Defektai turi būti pašalinti per [nurodyti dienų skaičių, ne ilgesnį, nei 14 dienos] dienų po šio Darbų perdavimo-priėmimo akto pasirašymo dienos.] 
[Pasirenkama pagal situaciją] 
4. Šis aktas sudarytas dviem egzemplioriais, kurie abu turi vienodą teisinę galią. Vienas egzempliorius pateikiamas Rangovui, kitas lieka Užsakovui. 

	Rangovas
	Užsakovas

	[Pavadinimas] 
	[Pavadinimas]

	[Buveinės adresas]
	[Buveinės adresas]

	[Telefonas, faksas]
	[Telefonas, faksas]

	[Įmonės kodas]
	[Įmonės kodas]

	[PVM mokėtojo kodas]
	[PVM mokėtojo kodas]

	
	

	______________________________
Parašas
[Pareigos, vardas ir pavardė]
	______________________________
Parašas
[Pareigos, vardas ir pavardė]

	
	



	
	Statinio statybos 
techninės priežiūros vadovas 

	
	[Vardas, Pavardė]

	
	[Atestato numeris] 

	
	

	[PRIEDAS: 	Defektų sąrašas, taip pat nurodant pagrįstą laiką defektų taisymui ir įkainotą defektų vertę] 
	______________________________
Parašas





Sutarties priedas Nr.10


RANGOVO DEKLARACIJA DĖL ATITIKTIES REIKŠMINGOS ŽALOS NEDARYMO HORIZONTALIAJAM PRINCIPUI 



20___ m. ________________d.

_______________________
(vietovės pavadinimas)


Aš, __________________________________________, mano atstovaujamos įmonės
(vadovo ar jo įgalioto asmens vardas, pavardė)
________________________________________________________________  vardu patvirtinu,
(įmonės pavadinimas)

kad rangos darbai atlikti pagal techninį projektą Nr. 24373-03-TP  „Pagalbinio ūkio pastato Vytauto g.58, Kazlų Rūdoje, rekonstravimo į lopšelį-darželį (mokslo paskirties pastatą) projektas“ atitinka reikšmingos žalos nedarymo horizontaliajam principui vertinimo reikalavimų aprašo, kuris nustatytas Regioninės pažangos priemonės Nr. 12-003-03-01-23 (RE) „Padidinti ugdymo prieinamumą atskirtį patiriantiems vaikams“ finansavimo gairių, patvirtintų Lietuvos Respublikos švietimo, mokslo ir sporto ministro  2022 m. rugsėjo 30 d. įsakymu Nr. V-1542 „Dėl regioninės pažangos priemonės Nr. 12-003-03-01-23 (RE) „Padidinti ugdymo prieinamumą atskirtį patiriantiems vaikams“ finansavimo gairių patvirtinimo“ (toliau – Gairės) nustatytus reikalavimus (3.2.3., 3.2.5., 3.2.7, 3.2.8. ir 3.2.9. punktai), t. y.:
1. vykdant visus statybos darbus bus laikomasi aplinkos apsaugą ir statybas reglamentuojančių teisės aktų:
1.1. vykdant statybos darbus, bus laikomasi Lietuvos Respublikos teisės aktų, reguliuojančių pastatų energetinio efektyvumo ir statybos reikalavimus, perkeltų 2018 m. gegužės 30 d. Europos Parlamento ir Tarybos direktyvos (ES) 2018/844 reikalavimų, susijusių su energetiniu pastatų efektyvumu;
1.2. vykdant statybos mažiausiai 70 proc. (pagal svorį) nepavojingų statybinių ir griovimo atliekų (išskyrus natūraliai atsirandančias medžiagas, nurodytas Europos sąrašo 17 05 04 kategorijoje (2000/532/EB)), statybvietėje susidarančios atliekos bus parengtos pakartotiniam naudojimui, perdirbimui ir kitoms medžiagų panaudojimo galimybėms, įskaitant užpildymo operacijas, naudojant atliekas kitoms medžiagoms pakeisti, laikantis atliekų hierarchijos ir Europos Sąjungos statybos ir griovimo atliekų tvarkymo protokolo;
1.3. vykdant statybos darbus buvo ribojamas atliekų susidarymas su statyba ir griovimu susijusiuose procesuose, laikantis Europos Sąjungos statybos ir griovimo atliekų tvarkymo protokolo ir atsižvelgiant į geriausius prieinamus gamybos būdus bei griaunant selektyviai, kad būtų galima pašalinti ir saugiai tvarkyti pavojingąsias medžiagas, taip pat palengvinti pakartotinį naudojimą ir aukštos kokybės perdirbimą selektyviai šalinant medžiagas ir naudojant turimas statybos ir griovimo atliekų rūšiavimo sistemas;
1.4. vykdant statybos darbus, buvo imtasi priemonių mažinti atliekant statybos ar techninės priežiūros darbus keliamą triukšmą ir dulkių bei išmetamųjų teršalų kiekį;
1.5. vykdant statybos darbus, statybvietėje atliekos buvo išrūšiuojamos, laikinai laikomos ir tvarkomos laikantis Statybinių atliekų tvarkymo taisyklėse, patvirtintose Lietuvos Respublikos aplinkos ministro 2006 m. gruodžio 29 d. įsakymu D1-637 „Dėl Statybinių atliekų tvarkymo taisyklių patvirtinimo“ (toliau – Statybinių atliekų tvarkymo taisyklės) nustatytų reikalavimų.


	___________________._______________
(deklaraciją pasirašančio asmens pareigų pavadinimas)
	________________
(parašas)
	________________________
(vardas ir pavardė)


___________

